Činjenica da je Vukčević redovni profesor na Fakultetu dramskih umjetnosti na Cetinju, sa formalnog aspekta, predstavljala je prepreku da ga Vlada zvanično imenuje na poziciju državnog sekretara za kulturu, sve dok se ne bi stvorile adekvatne zakonske okolnosti. Odredbe Zakona o radu ne predviđaju mogućnost mirovanja radnog odnosa za javne funkcionere kao što je državni sekretar, pa je bilo planirano da će se to amandmanski korigovati\n37625 pregleda\t92 reakcija\t41 komentar(a)\nKandidat za državnog sekretara iz oblasti kulture, reditelj i univerzitetski profesor Nikola Vukčević, raskinuo je ekspertski ugovor sa Ministarstvom prosvjete, nauke, kulture i sporta i neće obavljati tu funkciju, saznaju “Vijesti”.\nNa više pitanja “Vijesti” vezanih za tu situaciju, Vukčević se zahvalio i uputio nas da odgovore zatražimo u Ministarstvu.\n“Vijesti” su četvoroimenom ministarstvu, na čijem je čelu Vesna Bratić, proslijedile pitanja: kada će biti imenovan državni sekretar za kulturu i zbog čega se to već nije desilo; da li je zvanično i još aktuelno da će se na toj funkciji naći reditelj i profesor Nikola Vukčević.\n“U toku je izrada Pravilnika o sistematizaciji radnih mjesta u našem ministarstvu i kada ona bude završena imaćemo konkretnije odgovore na ova pitanja, a koja se odnose na kadrovska rješenja za resor kulture”, odgovor je koji smo juče dobili iz Ministarstva prosvjete, nauke, kulture i sporta.\nShodno postojećem Zakonu o radu, univerzitetski profesor nema mogućnost da mu tokom obavljanja funkcije državnog sekretara miruje univerzitetski status, pa je to jedan od razloga zbog kojeg Vukčević više nije kandidat za tu funkciju.\nPored Vukčevića, još nekoliko planiranih kandidata za mjesta državnih sekretara u novoj Vladi Crne Gore dolazi sa Univerziteta, pa je postojao plan o amandmanskom rješavanju ovog pitanja za sve njih, i to tokom decembarskog zasjedanja Skupštine, odnosno tokom budućeg proljećnog zasjedanja, saznaju “Vijesti”.\nČinjenica da je Vukčević redovni profesor na Fakultetu dramskih umjetnosti na Cetinju, sa formalnog aspekta, predstavljala je prepreku da ga Vlada zvanično imenuje na poziciju državnog sekretara za kulturu, sve dok se ne bi stvorile adekvatne zakonske okolnosti. Odredbe Zakona o radu ne predviđaju mogućnost mirovanja radnog odnosa za javne funkcionere kao što je državni sekretar, pa je za njih bilo planirano da će se amandmanski korigovati. Zbog toga je, po prihvatanju kandidature, Vukčević zaključio ekspertski ugovor sa Ministarstvom prosvjete, nauke, kulture i sporta iz djelokruga nadležnosti koji je najbliži državnom sekretaru za kulturu, ne bi li što prije pružio doprinos ukupnim procesima demokratizacije u resoru kulture na Cetinju.\nAmandmanske izmjene se nijesu desile u decembru, a naredno zasjedanje Skupštine se očekuje u martu, pa taj period predstavlja značajno vrijeme tokom kojeg resor kulture, koji ima kompleksnu djelatnost, ne može funkcionisati. “Vijestima” je nezvanično rečeno da je Vukčević insistirao da se pronađu rješenja na osnovu kojih ovaj važan resor neće trpjeti...\n“On je tražio da odnos prema resoru kulture bude jednak kao i prema svim ostalim resorima u Ministarstvu prosvjete, nauke, kulture i sporta, pa je upravo odsustvo konstruktivnih rješenja resorne ministarke Bratić dovelo do toga da Vukčević raskine ugovor. Taj ugovor nije obezbjeđivao funkcionalnost za poslovanje resora ocijenivši da je dosadašnji razvoj događaja suštinski onemogućio njegovu kandidaturu, kao i posao koji je bio planiran”, rekao je izvor “Vijesti”.\nVukčevićev rad pod ekspertskim ugovorom, kako nezvanično saznajemo, naišao je na prepreke “iz pravca iz kojeg nije očekivao”, što je rezultiralo da se ne naziru rješenja koja bi njemu omogućila da se posveti resoru kulture na operativan način, kako taj resor i zaslužuje sa svojom važnošću, posebno imajući u vidu aktuelnu kriznu situaciju sa pandemijom.\nIako je Vukčevićev ugovor formalizovan od 15. decembra, on je od sredine novembra bio u cjelokupnom procesu analize resora kulture, javnih ustanova i ukupnih izazova tog sektora. Vukčević je tada krenuo u izradu nove sistematizacije resora kultrure koju je kasnije i dostavio Ministarstvu. Pored toga, pokrenuo je i reaktivaciju aktivnosti u kulturi, shodno mogućnostima koje definiše Institut za javno zdravlje, kao i niz razgovora sa predstavnicima kulturnih institucija u okviru “Kovid restart” dijaloga. On je sa javnim institucijama iz domena stvaralaštva (Kraljevsko pozorište Zetski dom, Crnogorsko narodno pozorište, Muzički centar Crne Gore, Centar savremene umjetnosti) dogovorio izradu COVID-eleborata svakog pojedinačnog programa koji bi se “restartom” kulturnih aktivnosti pustio u javnost (predstava, koncert, izložba), a koji bi obezbijedio sigurnost, kako publike tako i samih izvođača. Njegov plan je podrazumijevao da se do sredine januara definišu projekti koji bi na ovaj način imali zdravstvenu sigurnost i čime bi se nastavio kulturni život. Paralelno sa time, Vukčević je dogovorio i da predstavnici navedenih institucija definišu modus otvorenosti, i to javnim pozivima umjetnicima za projekte (predstave, koncerte, izložbe) čime bi se pojam kulturne demokratizacije počeo sprovoditi.\n“Vijesti” su Ministarstvu postavile pitanje i da li je ministarka sa svojim saradnicima preduzela neke konkretne korake u oblasti kulture do sada i sa koliko se predstavnika institucija kulture, umjetnika... do juče sastala Vesna Bratić.\n“Što se tiče odgovora na pitanja u dijelu koji se tiče pozicije kulturnih ustanova i djelatnosti u vrijeme pandemije, održani su sastanci u okviru ‘Kovid restart dijaloga’ sa predstavnicima resora za kulturu i svim akterima u ovoj oblasti. Ta saopštenja smo slali i Vijestima, tako da u njima imate odgovore na dio pitanja koji se odnose na to. Ministarka Bratić sa svojim timom vrijedno radi na analizi zatečenog stanja i suočavanju sa izazovima sa kojima se susrela stupanjem na funkciju Ministra objedinjenih resora, prosvjete, nauke, kulture i sporta. Radi se i na donošenju plana rada djelovanja, a u skladu sa politikama Vlade. Ministarka Bratić se u cilju upostavljanja konstruktivnog socijalnog dijaloga do sada sastala sa svim socijalnim partnerima”, navodi se u odgovorima iz Ministarstva.\nIpak, kako “Vijesti” nezvanično saznaju, ministarka Bratić nije prisustvovala “Kovid restart” sastancima i do juče nije posjetila nijednu ustanovu kulture ni sjedište nekadašnjeg Ministarstva kulture na Cetinju, iako je od njenog imenovanja prošlo oko 50 dana.\n“Vijesti” su uputile pitanje Nikoli Vukčeviću i o njegovoj komunikaciji sa Vesnom Bratić i Ministarstvom prosvjete, nauke, kulture i sporta, međutim i za taj odgovor nas je uputio na ministarstvo. S tim u vezi, “Vijesti” nezvanično saznaju da je drugi Vukčevićev razlog za raskidanje ugovora sa ministarstvom upravo način komunikacije resorne ministarke, što je on vidio kao visoku cijenu i prepreku za najavljene reforme koje bi tek trebalo da uslijede u resoru kulture. Iz Ministarstva nijesu odgovorili ni na pitanja “Vijesti” šta se desilo sa novcem iz državnog budžeta koji je bio opredijeljen za one manifestacije koje usljed pandemije virusa korona nijesu održane i koliko ga je ostalo na kraju 2020. godine, te šta se sa tom sumom desilo, kakva je procedura kojom se regulišu takve situacije na kraju godine i utiču li takvi slučajevi (i na koji način) na budžet za kulturu u narednom periodu.\nRakočeviću i Polovićevoj istekao mandat krajem 2020. godine\n“Vijesti” su nezvanično saznale da je istekao mandat dvoje direktora institucija u resoru kulture krajem decembra, ali da se do juče ne zna ni njihov status, niti dalji način funkcionisanja institucija koje su vodili.\nDirektorica Prirodnjačkog muzeja u Podgorici Lidija Polović, potvrdila je “Vijestima” da je njoj kao direktorki, ali i Savjetu kao upravljačkom tijelu, istekao mandat 29. decembra 2020. godine. Ona je istakla da je o tome unaprijed obavijestila ministarstvo, ali do juče nije dobila odgovor, razrješenje ili bilo kakav dokument, a da svoju funkciju nastavlja da obavlja. Na pitanje kako muzej funkcioniše, s obzirom na tu situaciju, Polović odgovara: “Minimalno”.\n“Vijesti” saznaju da je u istoj situaciji i direktor Nacionalne biblioteke “Đurđe Crnojević” na Cetinju, Bogić Rakočević.\nNa pitanja “Vijesti” u kakvom su položaju direktori institucija kulture kojima je istekao mandat, koliko ih ima, ko su, kako te institucije funkcionišu, ali i konkretno o situaciji u NB “Đurđe Crnojević” na Cetinju i Prirodnjačkom muzeju u Podgorici, odgovor Ministarstva nije stigao.\nNikola VukčevićCetinjeFDU CetinjeMinistarstvo prosvjete, nauke, kulture i sportaVesna BratićBogić RakočevićLidija Polović\n15.05. 21:54 h\t15811\n15.05. 14:45 h\t38\t9202\n15.05. 15:52 h\t6116\n15.05. 21:47 h\t4064\n15.05. 13:16 h\t3989\n15.05. 21:54 h\t18\n15.05. 13:16 h\t7


Dobra vest za zaposlene u privatnom sektoru u Omanu\nOd januara 2018. nova obaveza za poslodavce\nUkoliko ste zaposleni u privatnom sektoru u Omanu, a poslodavac vam do sada nije regulisao zdravstveno osiguranje, od januara 2018. će morati da ispuni ovu zakonsku obavezu.\nMinistar zdravlja Omana najavio je da će novi sistem zdravstvene zaštite biti uveden od početka naredne godine i da će biti sproveden u nekoliko faza.\n- Omanu je neophodan plan zdravstvenog osiguranja – izjavio je ministar dr Ahmed bin Mohamed bin Obaid Al Saidi. – Svega devet odsto žitelja Omana i 10 odsto stranaca koji žive u našoj zemlji i rade u privatnom sektoru ima obezbeđeno zdravstveno osiguranje. Naš cilj je da podignemo kvalitet i efikasnost privatnog zdravstvenog sektora koji se mora takmičiti sa javnim sektorom. To, međutim, neće biti moguće ako ne postoji adekvatno finansiranje privatnog zdravstvenog sektora koji bi mogao da se osloni na fondove koje bi uplaćivale privatne firme za svoje zaposlene. One do sada to nisu činile, obrazlažući svoju odluku nedovoljnim prihodima.\nU sultanatu Oman svega tri odsto nacionalnog dohotka odlazi na zdravstveno osiguranje. Međutim, upozorava ministar zdravlja, veći troškovi ne garantuju bolji kvalitet usluga. On podseća da postoje države koje su povećale izdvajanja za ovaj sektor, ali u isto vreme nisu obezbedile građanima bolju zdravstvenu zaštitu, što je konačna svrha izdvajanja sredstava za ovu namenu.\nStručna javnost u Omanu saglasna je sa tim da konsultacije sa lekarima nisu skupe, ali lečenje i lekovi zahtevaju dodatne troškove, pa bi osiguranicima trebalo obezbediti pokrivanje tih dodatnih troškova bar u nekoj meri.\nSistem obaveznog zdravstvenog osiguranja u zemljama Bliskog Istoka tek je odnedavno postao jedno od gorućih pitanja kojom se bave vlasti u ovom delu sveta. U Ujedinjenim Arapskim Emiratima na snazi je zakon po kom niko ko nema plaćeno zdravstveno osiguranje ne može da dobije boravišnu vizu, niti da produži postojeću. Time su vlasti zaštitile svakog stranca koji živi u Emiratima, kao i sve one koji žele da dođu u Emirate da rade.\nOd trenutka najave vlasti do momenta kada je implementacija sistema zdravstvenog osiguranja u Emiratima postala obavezna potrajalo je više od tri godine. Koliko vremena će biti potrebno da ovaj sistem u potpunosti zaživi u Omanu biće poznato kada vlasti u sultanatu sprovedu prve korake u obezbeđivanju najavljene zakonom propisane mere.\nPovezane teme: Oman zdravstveno osiguranje privatni sektor zdravstvo Ministarstvo zdravlja Omana lečenje stranci život u Omanu


Naplata PDV-a koči domaće građevinare - Bizlife.rs\nNaplata PDV-a koči domaće građevinare\n11:31 Beograd, 12/11/2011\nPorez na dodatu vrednost (PDV) od 18 odsto za građevinski materijal i njegovo plaćanje po fakturisanju, a ne po naplati izvedenih radova, u velikoj meri koči domaće građevinare, rečeno je Tanjugu u građevinskim preduzećima i Privrednoj komori Srbije (PKS).\nGeneralni direktor građevinskog preduzeća ”Napred” Dobroslav Bojović kaže da bi PDV građevinarima trebalo naplaćivati nakon realizacije posla, kao što je to svuda u svetu. Bojović smatra da bi država mogla da pomogne građevinskoj industriji pokretanjem javnih radova, kao i da se državni program pomoći građevinarima ove godine realizuje po „neprimereno“ niskim cenama za preduzeća.\n„Taj program je dobro zamišljlen, ali nije dat prioritet građevinskoj operativi“, rekao je on i dodao da država isto tako uzima dosta novca za takse, građevinsko zemljište i komunalnu infrastrukturu, što se sve ugrađuje u cenu stambenih kvadrata.\nBojović je kazao da se na međunarodnim tenderima ne primenjuje dosledno odredba Zakona o javnim nabavkama, koja predviđa da domaće firme mogu da budu skuplje do 20 odsto kada konkurišu za dobijanje posla.\nSekretar Odbora za građevinarstvo u PKS Goran Rodić je izjavio da bi država što pre trebalo da skine naplatu PDV -a za građevinski repromaterijal, kao što je to nekada bilo ili barem da ga vrati sa sadašnjih 18 na četiri odsto, kao i da bi to odmah uticalo na smanjivanje cena kvadrata.\n“Samo to bi u velikoj meri pokrenulo građevinsku industriju Srbije”, naglasio je Rodić.\nOn smatra da je najveći problem u platežnoj moći stanovništva i da bi trebalo preispitate cene nekretnina u Srbiji.\n“Niža cena se jedino može postići smanjivanjem dela koji uzima država, jer to značajno podiže cenu kvadrata. Izvođači za stambeni kvadrat naplaćuju 350 do 400 evra, u šta ne ulaze razne takse, naknada za zemljište i komunalije”, istakao je Rodić.\nU Ministarstvu za životnu sredinu, rudarstvo i prostorno planiranje, ove sedmice rečeno je Tanjugu da pripremaju novi paket mera za spas građevinske industrije Srbije u 2012. godini. Paket će obuhvatiti produženu primenu Zakona o pomoći građevinskoj industriji Srbije u uslovima ekonomske krize, s obzirom na to da je bilo predviđeno da važi do kraja ove godine.\nPredviđeno je i obezbeđivanje novca za nove građevinske projekte u Srbiji, povećanje sredstava za subvencionisane stambene kredite i utvrđivanje povoljnijih uslova za njihovo odobravanje. Ministarstvo planira i pokretanje inicijative kod NBS da se obavezno učešće za stambene kredite vrati sa 20 na 10 odsto i nastavak izgradnje stambenih kompleksa poput “Stepe Stepanović” na prostoru bivše voždovačke kasarne u Beogradu.\nResorni ministar Oliver Dulić je u utorak izjavio da je situacija sa prodajom stanova na tržištu u Srbiji zabrinjavajuća i da će u narednom periodu izneti premijeru predloge za rešavanje problema u toj oblasti.\npdv privredna komora srbije Srbija


Četbot aplikacija MIA uskoro dostupna Šapčanima – Podrinske\nČetbot aplikacija MIA uskoro dostupna Šapčanima\nGraonačelniku Šapca dr Aleksandru Pajiću danas je svečano dodeljena licenca za uvođenje četbot aplikacije MIA (Municipal inteligent asistent), koja će služiti kao neprekidna servisna podrška građanima i privredi. Gradonačelnik Pajić kazao je da će ova aplikacija od septemba biti dostupna građanima na sajtu Grada Šapca, Fejsbuk stranici i Viberu.\n,,Građanima će omogućiti da dođu do odgovora na pitanja koja su u vezi sa izdavanjem izvoda iz matičnih knjiga, uverenja o državljanstvu, poreskih uverenja, pravima u vezi sa roditeljskim i dečijim dodatkom, ali i podacima poput kontakt telefona odeljenja u Gradskoj upravi. Sva pitanja koja bi građani postavljali zaposlenima u Gradskoj upravi, telefonskim putem ili u direktnom kontaktu, sada će moći da postave putem ove aplikacije.\nGrad Šabac i Grad Sombor jedine su jedinice lokalne samouprave u Srbiji koje će imati ovakav vid komunikacije sa građanima. Posle kontrole primene Sertifikata o povoljnom poslovnom okruženju (BFC sertifikata), naš grad dobio je ovu aplikaciju besplatno.\nAplikacija je donirana u sklopu projekta koji podržavaju GIZ, SAGA i NALED“, istakao je gradonačelnik Pajić.\nAna Ilić, direktorka za dobru upravu u NALED-u kazala je da joj je izuzetno drago da što je Šabac jedan od dva grada u Republici Srbiji koji učestvuje u ovom projektu.\n,,Šabac je jedan od gradova sa kojima imamo redovnu i izuzetnu saradnju. Ovim projektom, Šabac i Sombor će imati mogućnost da pokažu u kojoj meri je ovakav vid komunikacije koristan i za građane i za privredu“, dodala je Ana Ilić.\nMilan Jevtić, direktor Divizije Softverska rešenja kompanije SAGA objašnjava da četbot MIA omogućava da kompjuteri razumeju, tumače i odgovaraju ljudskim jezikom na ljudska pitanja.\n,,To je platforma prirodnog prepoznavanja jezika koja ne odgovara samo jednostavnim odgovorima. Ona razume i kontekst, ume da prepozna i grešku, žargon i drugačije načine postavljanja pitanja“, dodao je Milan Jevtić.\nOva digitalna platforma za komunikaciju sa građanima biće dostupna 7 dana u nedelji, 24 časa dnevno.


ČOVEK KOJI JE IZLUDEO FBI Hapšenje sitnog dilera postalo priča decenije: Otkrili da ima 8 identiteta, a onda se u sve uključio MISTERIOZNI SRBIN\nTridesetih godina prošlog veka bila je jedna od najunosnijih glumica u Holivudu, a iako je privatni život uspešno držala u tajnosti tokom života, nakon njene smrti zaintrigirao je ceo svet.\nOno što ovu godinu čini izuzetnom nije kako se ona odvijala i kako se završava, već kako je NEPOVRATNO PROMENILA SVET\nNeke godine se jedva pominju u istorijskim knjigama, dok druge dobijaju svoja poglavlja. Poslednja godina se sigurno oseća kao poslednja, i nema sumnje da će se pandemija COVID-19, poput pandemije španskog gripa 1918-20, dugo pamtiti. Ali ono što ovu godinu čini zaista izuzetnom nije kako se ona odvija, već kako menja svet. Anomalna godina, nakon koje se svet vraća poslu kao i obično, u istorijskom smislu znači mnogo manje od godine prekretnice koja donosi veliku transformaciju i označava početak nove ljudske epohe. Koja će biti 2020?\nJosip Broz Tito je ranih 50-ih godina naredio da se u blizini bosanskog mesta Konjic sagradi tajni bunker koji će primiti vladajuću klasu u slučaju nuklearnog napada.


Serge Brammertz: Apsolutni prioritet privođenje preostalih optuženika za ratne zločine pravdi\n16 januar, 2008\nDanašnjim pismenim obraćanjem javnosti o potezima kakve namjerava poduzeti, novi glavni tužitelj Međunarodnog suda za ratne zločine u Hagu Serge Brammertz je istakao da mu je jedan od ključnih zadataka privođenje pravdi preostalih optuženika za ratne zločine, prije svih Ratka Mladića i Radovana Karadžića. S tim u vezi, on je najavio intenzivne kontakte sa zvaničnicima država u kojima se nalaze i skrivaju otuženici, a takođe i sa predstavnicima međunarodne zajednice da bi Tribunal u Hagu uspješno okončao misiju.\nOdajući u svom pismenom saopštenju priznanje za sve što su prije njega učinili haški tužitelji, posebno Carla del Ponte sa svojim timom, gospodin Brammertz da će uz, izvođenje na optuženičku klupu Radovana Karadžića i Ratka Mladića, negov apsolutni prioritet biti izručivanje Tribunalu i optuženih Gorana Hadžića i Stojana Župljanina.\nTužitelj Brammertz naglašava kako će mu u ispunjenju misije od posebne važnosti biti podrška država bivše Jugoslavije. On na tu podršku računa i dodaje da je za njegov rad od nemjerljive važnosti i saradnja sa tužiteljstvima država regiona,koja će se nastaviti, kako se nada, razmjenom informacija, ekspertiza i dokumenata od bitne važnosti za istrage i dokumentiranje optužbi i krivice opruženih.\nDa novi glavni tužitelj Tribunala u Hagu ne gubi vrijeme, pokazuje i najava da će se već krajem ove sedmice u Briselu susresti sa visokim predstavnikom EU Javierom Solanom, sa kojim će razgovarati o saradnji država regiona sa Sudom, posebno Srbije. Ocjena gospodina Brammertza bi mogla imati veliki značaj za odluku zvaničnika Evropske unije da stave potpis na Sporazum o stabilizaciji i pridruživanju Srbije EU.


Srpski pisac predstavlja u Kini svoj debitantski roman\nPREKO PUTA - ISTINA: Srpski pisac predstavlja u Kini svoj debitantski roman\nAndrija Terzić predstavio je juče, 13. jula, u Pekingu, svoj debitantski roman "Preko puta - istina". Terziću je pošlo za rukom da se, samo osam meseci od objavljivanja prvog romana, nađe na listi najtraženijih pisaca srpske dijaspore.\nAtraktivna tema koja obuhvata burne devedesete i odrastanje na prelasku u novi milenijum, mnogo emotivnih, autobiografskih detalja, izneli su ovaj roman iz Srbije. Posle Švedske, Nemačke, Crne Gore i velikog broja srpskih gradova, "Preko puta - istina", donosi istinu preko puta Evrope, u Kinu. Na odlasku, Terzić se zahvalio medijima, a pre svega ljudima koji ga prate preko društvenih mreža i kojih je skoro 30 hiljada.\nKaže da sve radi sam, uz ogromnu energiju i osećaj za prave stvari, uz veliku podršku čitalaca. Rezultat je večerašnja promocija, u jednoj od najstarijih kulturnih civilizacija. U Pekingu, pred Srbima u Kini, njihovim kineskim prijateljima, ali i dijasporom bivših jugoslovenskih republika, predstaviće se mladi srpski autor, sa svojim debitantskim delom. Po povratku ga čeka objavljivanje drugog romana, o kome se za sada ne zna mnogo.\nDatum kreiranja: 14 jul 2015\nSledeća ⇨ Goran Aleksić učestvovao na 5. sastanku nacionalnih koordinatora mehanizma saradnje Kine i zemalja Centralne i Istočne Evrope\nPrethodna ⇦ Kinezi zainteresovani za saradnju u oblasti šinskih vozila


Ko je kongresmen koji je za Srbe rekao da su „smeće“: Finasijske afere, utaje poreza, tviter ispadi i bizarni predlozi zakona … - WebTribune\nHome/SPEKTAR/Ko je kongresmen koji je za Srbe rekao da su „smeće“: Finasijske afere, utaje poreza, tviter ispadi i bizarni predlozi zakona …\nKo je kongresmen koji je za Srbe rekao da su „smeće“: Finasijske afere, utaje poreza, tviter ispadi i bizarni predlozi zakona …\n4. јуна 2019.\tSPEKTAR Ostavite komentar\nFinasijske afere, utaja poreza, tviter ispadi i propagiranje krajnje bizarnih i opasnih predloga vezanih za ishranu samo su neke od problematičnih stavki u biografiji američkog kongresmena Tima Barčeta koji je pažnju balkanske javnosti zadobio svojim gnusnim izjavama o Srbima, za koje je, između ostalog, izjavio da su „smećari i odvratan narod“.\nVideo koji je krajem aprila osvanuo na društvenoj mreži Tviter, a u kome Barčet (Tim Burchett) nakon sastanka sa bivšom predsednicom tzv. Republike Kosovo, Atifetom Jahjagom iznosi svoje impresije o Srbima tvrdeći da je u pitanju „smećarski narod, bez imalo hrabrosti za koji treba što pre naći način da bude priveden pravdi“, pokrenuo je lavinu komentara i glavno pitanje – ko je američki kongresmen koji tako pogano govori o srpskom narodu i Srbiji?\nBurčet je dugogodišnji konzervativac iz Tenesija, član republikanske stranke, a kako se navodi na njegovom ličnom sajtu njegova politička misija je „smanjivanje poreza, zaštita američkih poslova i branjenje bogom danih sloboda Tenesija“.\nSkandalozne izjave o ubijenim životinjama\nIako je svoju političku karijeru započeo davne 1994. godine ulaskom u Prestavnički dom Tenesija, pažnju američke javnosti skrenuo je tek pet godina kasnije, kada je 1999. godine predložio uvođenje novine u industriji prehrane i to tako što je insistirao na korišćenju ostataka životinja ubijenih u saobraćajnoj nesreći u ishrani.\nSvoju prilično diskutabilnu ideju pravdao je rečima da je to „zdravorazumska stvar“ i da nije pametno da tolika količina mesa bude bačena. Naime, korišćenje divljači koja je usmrćena na putevima u Americi je bilo dozvoljeno uz odobrenje čuvara, ali Burčet je insistirao na tome da meso bude korišćeno bez ikakve dozvole čuvara, te je otišao čak toliko daleko da je i predložio zakon o konzumiranju ubijenih životinja bez konsultacije sa čuvarima.\n„Zaboravljao“ da prijavi novac\nBarčet je godinama unazad imao praksu da donacije koje dobija za svoje kamapnje ne prijavljuje nadležnim službama, te je 2006. godine „zaboravio“ da prijavi šest donacija u ukupnoj visini od 3.300 dolara. Dve godine kasnije ponovio je sličnu stvar te nije prijavio tri doprinosa u vrednosti od 1.500 dolara zbog čega ga je Registar izbornih finansija kaznio kaznom 250 dolara.\nBurčet je takođe dobijao novac i „na ruke“ tako što su mu donatori posredno ostavljali koverte sa donacijama za političke aktivnosti, a on ponovo nije prijavljivao svoje izvore finansiranja.\n„Srbi su smećari“\n„Imao sam divan razgovor sa bivšom predsednicom Kosova, razgovarali smo o ratnim zločinima koje su počinili smećari Srbi koje niko ne želi da privede pravdi. Pričali smo o strašnim zločinima koje su Srbi učinili, posebno o gnusnim silovanjima i svim ostalim ratnim zločinima koje su učinili tamo. Oni su grozan narod, sa svi promišljamo kako da ih privedemo pravdi. Po meni oni nemaju ni malo hrabrosti, ljudi u Srbiji nemaju hrabrosti da reše ratne zločine, ali se nadam da ćemo ih pritisnuti“ istakao je on u videu.


Ana Brnabić: "Uz izazove sačuvana ekonomska stabilnost" - Report.rs\nAna Brnabić: “Uz izazove sačuvana ekonomska stabilnost”\nBeograd – Premijerka Srbije Ana Brnabić predstavila je danas rezultate rada njenog kabineta za godinu dana od formiranja i istakla da je vlada bila suočena sa velikim izazovima, ali da je uprkos tome zadovoljna, jer sačuvana je ekonomska stabilnost.\nBrnabić je, na konferenciji za medije, rekla da su najveći izazovi sa kojima se vlada suočila – pandemija virusa korona koja je nastavljena, nestabilnost prouzrokovana provokacijama Prištine i napadima na Srbe na Kosmetu, ali i neočekivana energetska kriza koja je usledila paralelno sa pandemijom i predstavlja dodatni i ogroman udarac na ekonomiju.\n“Zadovoljna sam rezultatima, mislim da i građani treba da budu zadovoljni jer smo sačuvali ekonomsku stabilnost, radna mesta. Kod nas za razliku od drugih zemalja u svetu nezaposlenost nije rasla, rasla je zaposlenost, imamo veći priliv stranih investicija, rast plata, penzija, nastavili smo infrastrukturne projekte”, kazala je Brnabić.\nAna Brnabić ekonomija ekonomska stabilnost građani korona premijerka Srbija stabilnost vlada


Državljanka Srbije ispala iz voza u Sutomoru - Sputnjik Srbija\n10:45 14.05.2019 Preuzmite kraći link\nDržavljanka Srbije M. P. iz Beograda zadobila je teške telesne povrede i frakturu lobanje kada je ispala iz voza na stanici u Sutomoru.\nNesreća se dogodila u subotu, 11. maja, oko 5.30, a prema pisanju podgoričkog lista „Dan“, trenutno se nalazi na lečenju u Kliničkom centru Crne Gore, prenosi CdM.\nIz Železničkog prevoza Crne Gore potvrđeno da je do incidenta došlo na vozu koji je saobraćao na relaciji Podgorica—Bar.\n„Prilikom otpreme pomenutog voza, dežurni otpravnik vozova, koji je radnik Železničke infrastrukture Crne Gore, primetio je žensku osobu da leži na peronu. Prema izjavi otpravnika vozova, nije video iz kojih kola je osoba izašla, jer su sva vrata na vozu prilikom otpreme bila zatvorena“, saopšteno je iz Železničkog prevoza.\nKako se navodi, Železnički prevoz Crne Gore radi na utvrđivanju činjenica i pojedinosti koje su dovele do nesreće.\nIz Centra za železnička istraživanja ranije su u više navrata apelovali na Železničku infrastrukturu i Železnički prevoz da se odgovornije odnose prema organizaciji saobraćaja i poboljšanju kvaliteta usluga prevoza putnika i da povedu više brige o bezbednosti pruge, vozova i infrastrukture.


gori-ulica - strana 8 - Vesti - Svet Plus\ngori ulica najnovije vesti - strana 8\nPola estrade za doček 2012. nastupa u Crnoj Gori\nU metropoli crnogorskog turizma u Budvi u novogodišnjoj noći nastupaće popularna grupa Prljavo kazalište, dok je za 1. januar najavljen koncert Dina Merlina. Veselo će biti u obližnjim Bečićima, gde će gosti u najpoznatijem crnogorskom hotelu Splendid najludju noć moći da dočekaju uz pesme Harisa Džinovića i Danijele Martinović.\nSergej Ćetković nastupa u Crnoj Gori\n26. AVG 2011.\nPevač Sergej Ćetković najavio je da će u okviru turneje održati i tri koncerta u Crnoj Gori, u Baru, Podgorici i Nikšiću.\nIlda Šaulić posle Francuske odmara na Mokroj gori\nPosle odmora u Francuskoj, pevačica Ilda Šaulić uputila se na Mokru goru, gde u društvu svojih prijatelja puni baterije za snimanje novog albuma.\nSindi se od razvoda oporavlja u Crnoj Gori\nBivša članica grupe Models Ivana Stamenković poznatija kao Sindi, posle razvoda od svog supruga Nikole Pavlovića, rešila je da otputuje na odmor sa svojom ćerkicom Petrom.\nGoga Sekulić se potukla u Crnoj Gori\nPevačica Goga Sekulić potukla jutros oko 5 časova sa ćerkom našeg glumca Branka Đurića, Ivanom.\nVeliki brat: Duško puni klubove u Crnoj Gori\nBivši učesnik Velikog brata Duško Bogdanović iskoristio je posetu kod svog prijatelja i bivšeg cimera Vladimira u Crnoj Gori tako što je uspeo da pronađe posao.\nGrad gori, a oni vode ljubav\nU Vankuveru su nedavno izbili neredi usled nezadovoljstva navijača hokejaškog tima, jer su njihovi favoriti izgubili.\nUstanička ulica: Pala poslednja klapa filma\nPovodom poslednje klape filma "Ustanička ulica", producent Gordan Kičić je napravio žurku za svoje kolege na jednom od beogradskih splavova.\nMia Borisavljević opljačkana u Crnoj Gori\nPevačica Mia Borisavljević je bila van sebe kada je nedavno opljačkana u jednom luksuznom hotelu u Crnoj Gori.


Kratak put od reformatora do autokrate… I nazad? – Bilten\nNakon godina gotovo bezrezervne podrške vladajuća se stranka u Srbiji susrela s packama iz Bruxellesa. Premda u kritici dominiraju unutrašnji problemi Srbije, čini se da osnovni motiv proizlazi iz sve intenzivnije suradnje srpskih vlasti s Kinom. No, to ne znači da će EU tek tako odustati od Vučića.\nNedavno objavljeni izveštaj Odbora za spoljne poslove Evropskog parlamenta uzburkao je strasti na političkoj sceni Srbije. Posle dugih osam godina, upućena je prva ozbiljnija kritika Srpskoj naprednoj stranci iz Evropske unije. Do pre samo pet godina Srbija je za evropske zvaničnike bila “stub stabilnosti” u regionu, dok je krajem 2018. Vlada Srbije dobila pohvale da je lider u regionu kada su u pitanju ekonomske reforme i da je otvorena za dijalog sa predstavnicima civilnog sektora i novinarskih udruženja. Sada se ista vladajuća garnitura suočava sa kritikama po pitanju stanja demokratije, položaja pravosuđa, borbe protiv kriminala i korupcije, te slobode izražavanja i političkog pluralizma.\nKako je došlo do toga da se velikim reformatorima i garantima stabilnosti u regionu sada upućuju ozbiljne i direktne kritike? Da li su poslanici Evropskog parlamenta konačno shvatili šta se događa u Srbiji ili je SNS samo prekoračio granicu dozvoljenog? Pored nekoliko masovnih protesta građana u prethodnih par godina i bojkota poslednjih parlamentarnih izbora od strane opozicionih partija, deluje da je važnu ulogu odigralo postepeno opadanje uticaja EU u regionu i pojava ozbiljnog suparnika sa kojim je vladajuća partija spremna da sarađuje.\nBorba oko sadržaja izveštaja\nNacrt izveštaja koji je prvobitno objavljen je krajem 2020. pretrpeo je značajne izmene. Izvestilac Vladimir Bilčik iz poslaničke grupe Evropske narodne partije (EPP), u kojoj Srpska napredna stranka ima status pridružene članice, je kao i prethodnik na toj funkciji David McAllister, bio je prilično blagonaklon prema aktuelnom režimu. U prvoj je tački nacrta pozdravljeno to što je članstvo EU prioritet i novoizabrane vlade, dok je u drugoj stajalo da je nakon junskih izbora stvoren pogodan trenutak za napredak ka evropskoj perspektivi. Kao da parlament Srbije nije ostao bez opozicionih partija, da opoziciono političko organizovanje u velikoj meri nije sabotirano od strane države, a da veza države i kriminalnih grupa nije očigledna.\nNa nacrt izveštaja od devet strana podneseno je četiristo amandmana u Evropskom parlamentu, za šta su dobrim delom zaslužne veze organizacija civilnog društva i opozicionih partija pre svega sa Zelenima, Partijom evropskih socijalista (PES) i liberalima iz grupe Obnovimo Evropu (RE). Dobar deo amandmana je usvojen i konačna verzija je u većoj meri odgovarala stvarnom stanju. Izbori za Evropski parlament 2019. promenili su odnos snaga u odnosu na prethodni saziv, pa je i glas Zelenih i liberala nešto važniji nego ranije. No, u tekstu se našao i niz tačaka iz kojih se može naslutiti da eroparlamentarce ne brine isključivo unutrašnja situacija, već da je kritika dobrim delom proizvod promene spoljnopolitičkog kursa Srbije.\nKrenimo redom. Važno mesto u izveštaju zauzelo je imenovanje spornih slučajeva i zahtev za dostavljanjem uverljivih rezultata istrage po pitanju Krušika, Jovanjice, Telekoma Srbija i rušenja u Savamali. Za ove slučajeve se sumnja da su primer neposredne veze između kriminalnih struktura i delova države, čemu svedoči i dovođenje u vezu niza imena iz vladajuće partije i kriminalnih krugova, za koje se sumnja da su umešani u ove afere. Iako se, na primer, rušenje u Savamali desilo u aprilu 2016. evropski zvaničnici su tek nedavno u nekom svom dokumentu ukazali na ovaj problem. Takođe, istaknuto je da su na junskim izborima primećeni dominacija vladajuće partije u medijima i pritisci na birače, da je zamagljena granica između državnih zvaničnika i partijske kampanje i da su vođene državno sponzorisane kampanje širenja dezinformacija. Kritikovano je i smanjenje cenzusa neposredno pre izbora kao i nepostajanje partijskog pluralizma, a navedena je potreba da se poboljša izborni proces. Ukratko, sve ono što je svima u Srbiji godinama bilo poznato, sada je navedeno i u izveštaju Evropskog parlamenta.\nNaravno, kao i u svim sličnim izveštajima, potcrtano je da je “normalizacija odnosa između Srbije i Kosova prioritet i preduslov za ulazak u EU obe države”, odnosno da je to ključno za stabilnost i prosperitet regiona. U izveštaju je pozdravljeno potpisivanje čuvenog sporazuma u Vašingtonu o ekonomskoj normalizaciji, ali je izraženo žaljenje zato što jedna od odredbi predviđa da Kosovo privremeno neće aplicirati za članstvo u međunarodnim organizacijama.\nPosebno mesto zauzelo je pitanje kako se EU prikazuje u domaćim medijima. U pet tačaka je detaljno navedeno šta se sve zamera Srbiji vezano za predstavljanje EU u javnosti – da se ne prikazuju koristi od pristupanja EU na pravi način i da se ne ističe dovoljno “istorijsko prijateljstvo naroda Evrope i srpskog naroda”. Srbija se poziva da pojača napore u promociji koristi od partnerstva Srbije i EU, uključujući promociju projekata i reformi koji se finansiraju iz evropskih fondova, a posebno je istaknuta “disproporcionalna vidljivost koju Srbija daje trećim državama”. Tako je svoje mesto u izveštaju dobila i Kina. Evroparlamentarci su izrazili zabrinutost zbog povećenog kineskog uticaja ne samo u Srbiji, već i širom Zapadnog Balkana, a posebno su apostrofirani nedostatak procene uticaja kineskih investicija po društvo i životnu sredinu.\nU korist izveštaja glasali su poslanici EPP-a, PES-a, RE-a, Zelenih i Evropskih konzervativaca i reformista. Protiv je glasalo nekoliko poslanika iz redova ekstremno desnih partija, dok je svo četvoro poslanika iz grupe Levice u ovom odboru bilo uzdržano.\nOčekivano, iz vlasti su prilično burno regovali na izveštaj. Predsednika Vučića je posebno pogodilo spominjanje Jovanjice rekavši da je ovaj slučaj rešen. Evropskim zvaničnicima poručio je da ne mogu “lažima da ostvaruju politički profit pa makar bili iz Evropskog parlamenta”. Ministar unutrašnjih poslova Aleksandar Vulin je, u sličnom tonu, optužio Evropljane za licemerje i pritisak na pravosuđe.\nCOVID-19 i “treće zemlje”\nIpak, ako se vratimo na početno pitanje, deluje da fokusiranje isključivo na brigu EU za unutrašnja pitanja u Srbiji ne daje celovit odgovor i da se ovoliko kritički ton ipak može dovesti i u vezu sa dešavanjima tokom 2020. i upravljanja korona krizom. Ukratko: ništa ne inspiriše u politici kao postojanje političkog protivnika, posebno ako uspeva da nametne svoje interese i proširi sopstveni uticaj. Politički protivnik EU u vidu Kine je iskorisitio pandemiju da ojača svoj uticaj na Zapadnom Balkanu, posebno nakon što je postalo jasno da će Covax program doživeti debakl.\nVakcine su trenutno najvrednije dobro i nema tih donacija i projekata koji mogu da opravdaju cifru od nula vakcina koliko je Bosni i Hercegovini, Severnoj Makedoniji, Kosovu, Srbiji i Albaniji do sada raspodeljeno preko Covax-a. Ovakvo ponašanje prema ne-članicama ne čudi ako imamo vidu koliko su nesolidarne bile najmoćnije države prema perifernim državama unutar same EU.\nSa druge strane, nesumnjivo je da je kineski uticaj u regionu značajno porastao i pre izbijanja pandemije. Mediji bliski vlastima pisali su o “kineskom čudu” i investicijama koje bi navodno mogle da dostignu cifru od deset milijardi dolara, gde se posebno izdvajaju infrastrukturna ulaganja. Isto tako, očigledno je da investicije koje dolaze iz Kine nanose veliku ekološku štetu. Otkako je kompanija Zijin kupila Rudarsko-topioničarski basen Bor, u tom gradu na istoku Srbije postoje ozbiljni problemi sa zagađenjem vazduha, a ništa bolja situacija nije ni u susednom Majdanpeku. Slično važi i za smederevsku železaru, gde je kompanija Hesteel iz Kine kupila nekadašnjeg industrijskog giganta, koji sada predstavlja ozbiljan ekološki problem u tom gradu. O potencijalnoj ekološkoj šteti koju će fabrika guma Linglong, koja je ujedno i glavni sponzor fudblaske lige Srbije, je već pisano i samo je još jedan od primera da Kina izmešta prljave proizvodne pogone van svojih granica. Valja naglasiti da firme iz Kine kada dolaze u Srbiju najčešće angažuju sopstvenu radnu snagu i radove, takođe, izvode uglavnom firme iz Kine, pa je upitna korist od takvih investicija po domaću ekonomiju.\nZato nije teško zaključiti da je milion i po vakcina iz Kine, koliko je do sada stiglo u Srbiju, dobrim delom plaćeno žmurenjem na kršenje ekoloških standarda. Ipak, ostaje činjenica da su Kinezi imali najjačeg aduta tokom pandemije – vakcinu spremnu da prodaju i drugim zemljama, što se teško može reći za države Evropske unije.\nPredsednik Srbije je iskoristio trenutak da poveća svoj uticaj u regionu donirajući vakcine Crnoj Gori, Severnoj Makedoniji i Bosni i Hercegovini, koje su se najvećim delom oslonile na Covax. Uz kritiku evropske solidarnosti, nije izostala ni zahvalnost “bratu Siju” na donacijama tokom početne faze pandemije. Izjave ljubavi iz Srbije prenosile su i kineske televizije, na šta su građani Kine odgovorili snimanjem video poruka podrške. Otuda ne treba da čudi “zabrinutost” evropskih zvaničnika za stanje u Srbiji, ali ostaje otvoreno koliko dugo će Vučić biti “loš momak na Balkanu”. Možda već kada se ponovo bude poteglo pitanje pregovora sa Prištinom dođe do promene.\nDeo izveštaja posvećen je normalizaciji odnosa sa Kosovom i ponovo je naznačeno da je to jedan od preduslova za ulazak Srbije u EU. No, ulazak u EU nije toliko blizu i reči Branka Milanovića da je “iluzija da će Srbiju primiti EU” zvuče više nego uverljivo. Evropskoj uniji je od proširivanja važniji nastavak pregovora Beograda i Prištine. U izveštaju je primećeno da je potpisan sporazum u Vašingtonu, pozdravljen je obnovljeni angažman Sjedinjenih Država u regionu i podvučeno da je neophodno jačanje partnerstva SAD i EU na Zapadnom Balkanu. Kako je navedeno “transatlantska saradnja je važan faktor za stabilnost u regionu”. Iako zvaničnici evropskih zemalja nisu bili oduševljeni kada je u martu prošle na direktnu intervenciju SAD oborena vlada Albina Kurtija, kako bi se početkom septembra potpisao sporazum u Vašingtonu, deluje da bi reakcija bila mnogo burnija da je neka “treća strana” izvela ovakvu akciju.\nSlučaj rušenja Kurtijeve vlade važan je ne samo radi ilustracije koliko je stanje demokratije trenutno važno u igrama velikih sila u regionu, već i pokazuje da podrška transatlantskih partnera često nije vezana za demokratske ideale.\nKurtiju se može štošta prebaciti, uključujući ponekad i preteranu dozu nacionalizma, ali mu se sigurno mora odati priznanje za političku hrabrost. Partije koje su učestvovale u rušenju vlade tokom pandemije, na februarskim izborima su kažnjene i Samoopredeljenje je osvojilo skoro polovinu poslaničkih mandata u kosovskoj skupštini. Pri tom su iz ovog pokreta jasno stavili do znanja tokom kampanje da im pregovori oko statusa nisu prioritet i da postoje važniji problemi od od rešavanja statusnog pitanja koje nije ni na vidiku.\nU jednom intervjuu Kurti je izjavio da su prioritetna pitanja zapošljavanja, pravde i pandemije korona virusa, a da je odnos sa Srbijom tek na četvrtom mestu. Zbog toga je Samoopredeljenje bilo poslednja opcija koju su iz EU i SAD želele da vide na čelu Kosova. Kurti važi za “lošeg momka” koji ne želi da pregovara iako ima neosporan demokratski legitimitet. Sigurno veći od onih “saradljivijih” po pitanju pregovora i na Kosovu i u Srbiji.\nUtoliko postoji mogućnost da Srbija ubrzo ponovo postane faktor stabilnosti. Uostalom, ne bi bilo prvi put, a posebno ne na Balkanu, da autokrate preko noći postaju “reformatori” i obratno.


Šta bi se desilo ako Srbija kaže Vašingtonu i Briselu da je dosta i da raskida Briselski sporazum? | Dnevna Gazeta\nby Dragan Pilipovic 25/03/2018 Politika\nUpravo je o ovoj soluciji govorio ministar spoljnih poslova Ivica Dačić, koji je rekao da će predsedniku Srbije Aleksandru Vučiću predložiti povlačenje potpisa sa Briselskog sporazuma.\nDačić je poručio da bi, iako je on taj sporazum kao premijer Srbije potpisao, sada povukao potpis i rekao:\n„Nećete Zajednicu srpskih opština? Nećemo ni mi ostalo, vraćamo sve na prethodno stanje, a to je povratak srpskih institucija na Kosovo“.\nPolitikolog Branko Radun kaže da on podržava stav koji je izneo Ivica Dačić.\n„To bi onda bio i pritisak na Albance i njihove mentore da se konačno realizuje ZSO. Dakle, to bi bila neka vrsta pritiska, ali dozirana. Znači, izađemo sa stavom i kažemo: ’Ako se to i to ne uradi, do tada i tada, mi se povlačimo i povlačimo i naš potpis, i stvari vraćamo na početak‘“, objašnjava naš sagovornik.\nOn u isto vreme naglašava da postoji realna opasnost da bi, ako bismo rekli da vraćamo naše institucije na Sever, to izazvalo buru, pre svega kod Albanaca.\nOn upozorava da u ovakav poduhvat ne treba ući ni avanturistički, već bi trebalo proceniti gde je ta crvena linija za nas, i dokle možemo da idemo. Takođe, smatra i da postoje drugi elementi koje možemo da podignemo na vrlo visok međunarodni nivo, kao što su položaj i prava Srba na Kosovu i Metohiji.\nDačić, koji je izašao sa ovakvim predlogom, nije rekao šta mu je predsednik Vučić na njega odgovorio.\nŠef srpske diplomatije dodao je da će Srbija uložiti maksimalne napore za postizanje kompromisnog rešenja u vezi s Kosovom, ali da se „u eri lažnih vesti više ne zna o čemu se pregovara i da li ima rokova“.\nDačić je još rekao da ne želi da daje izjave koje mogu da odmognu Vučiću, ali da smatra da je predsednik „previše tolerantan“ u vezi s pitanjem Zajednice srpskih opština i dodao da će „njima biti teško sa ovakvim Vučićem, koji je razočaran“.\nANALIZA STAVLJA TAČKU NA RASPRAVU: Đinđić jeste tražio da se bombardovanje Srbije nastavi do rušenja Miloševića!


Služenjem pomena obeležen tragični događaj pod nazivom "Krvavi januar"\nKomemoracijom, služenjem pomena i polaganjem venaca na spomenik na Žitnom trgu u Zrenjaninu danas je obeležena 79. godišnjica od tragičnih događaja iz Drugog svetskog rata. Ovi događaji poznati su kao “Krvavi januar” ili “Krvavi srpski Božić”.\nVence na spomenik položili su predstavnici Grada Zrenjanina, Gradskog odbora Saveza udruženja boraca narodnooslobodilačkog rata – SUBNOR Zrenjanin i potomaka stradalih. Pomen je služio sveštenik Srpske pravoslavne crkve, jerej Miodrag Stanojević.\nU ime Grada Zrenjanina venac su položili gradonačelnik Simo Salapura, predsednik Skupštine grada Čedomir Janjić i zamenik predsednika Skupštine grada Oliver Mitrović. I ovog puta komemoraciji je prisustvovao nekadašnji gradonačelnik Ivan Bošnjak, sa bratom Darkom. Njihov deda Bogoljub Bošnjak jedan je od stradalih u ovom zločinu okupatora.\nPROČITAJTE JOŠ: Mladi Zrenjaninac Andrej Cvetić dobitnik nagrade “Dr Zoran Đinđić”\nGradonačelnik Simo Salapura je rekao da Grad Zrenjanin obeležava i ovaj, kao i sve druge značajne događaje iz oba svetska rata. Dodao je da oni svedoče o slobodarskoj tradiciji i duhu našeg grada i njegovih stanovnika.\n– Naša je obaveza i dužnost da evociramo uspomene na stradalnike tog vremena. Na nama je i velika odgovornost da se ovakvi zločini više nikada ne ponove – poručio je Salapura.\n“Krvavi januar” usledio kao znak odmazde okupatora\nPodsetimo, na treći dan pravoslavnog Božića, na dan Svetog prvomučenika – arhiđakona Stefana, 9. januara 1942. godine, fašisti su izveli jedan od najvećih zločina u Banatu tokom okupacije. U Zrenjaninu, tadašnjem Petrovgradu, u Kikindi, Dragutinovu (danas Novo Miloševo) i Banatskom Aranđelovu streljano je 150 rodoljuba. Trideset građana srpske i romske nacionalnosti, zarobljenih u racijama tokom jeseni 1941. godine u nekoliko mesta u Banatu, streljano je u Zrenjaninu, u dvorištu sudskog zatvora. To nisu bili samo komunisti, već i obični građani i slobodarski opredeljeni ljudi, koji nisu želeli da prihvate nemačku okupaciju.\nOvi tragični događaji, poznati kao “Krvavi januar” ili “Krvavi srpski Božić”, usledili su u znak odmazde okupatora prema akcijama antifašista u našem gradu i okolini nakon aprilske okupacije, 1941. godine.\nKako bi dodatno zaplašio stanovništvo, streljane iz zatvora okupator je proneo kroz sam centar grada. Potom ih je obesio na Žitnom trgu, gde su stajali 24 časa. Među trideset rodoljuba, pogubljenih u Petrovgradu, posebno je odjeknula smrt dr Lazara Mijatova i Olge Ubavić.\nOvaj zločin fašista posebno je smišljen. Namerno je odabran ovaj datum, kako bi se srpski narod još više zaplašio i prestao da pruža otpor okupatoru. Pored toga što su građani streljani 9. januara, na treći dan Božića, oni su, od zgrade suda, dovezeni seljačkim zapregama u centar grada. Tamo je bilo na stotine posmatrača, uglavnom nemačke nacionalne manjine.\nCilj je bio što više poniziti srpski narod, kojima su obešeni rodoljubi i stradalnici predstavljeni kao “Božićno drvo”. Sve to govori o strahotama fašističke okupacije i “krvavom Božiću 1942. godine”, kao jednom o najstrašnijih događaja u ratnom periodu u našem gradu.\nTagovi"Krvavi januar" fašisti polaganje venaca


Ruiz Kalavera u ponedjeljak stiže u dvodnevnu posjetu BiH - Televizija K3\nRuiz Kalavera u ponedjeljak stiže u dvodnevnu posjetu BiH\nDirektor za Zapadni Balkan pri Generalnoj direkciji Evropske komisije za susjedstvo i pregovore o proširenju Ženeviv Ruiz Kalavera započeće u ponedjeljak, 2. jula, dvodnevnu posjetu BiH.\nIz Delegacije EU u BiH navode da će Ruiz Kalavera prvog dana posjete održati sastanak na ministarskom nivou u okviru Strukturalnog dijaloga o pravosuđu.\nDirektor za Zapadni Balkan pri Generalnoj direkciji Evropske komisije za susjedstvo i pregovore o proširenju će se prvog dana posjete sastati i sa predstavnicima vlasti, te prisustvovati završnoj konferenciji projekta “Konsolidacija i dalji razvoj pravosudnog infomaciono-komunikacionog sistema” koji je finansirala EU.\nProjekt “Konsolidacija i dalji razvoj pravosudnog infomaciono-komunikacionog sistema”, koji je provodio Visoki sudski i tužilački savjet BiH imao je za cilj da doprinese efikasnijem radu pravosuđa i boljim uslugama za građane BiH.\nU okviru projekta je unaprijeđen način izdavanja uvjerenja o /ne/vođenju krivičnog postupka u sudovima, razvijen kalkulator predvidivih troškova sudskog postupka, te mobilna aplikacija “E-sud” koja omogućava pristup sudskim predmetima putem mobilnog telefona.\nProtokolom posjete BiH je predviđeno da se direktor za Zapadni Balkan pri Generalnoj direkciji Evropske komisije za susjedstvo i pregovore o proširenju obrati novinarima na konferenciji nakon Strukturalnog dijaloga o pravosuđu u zgradi EU Delegacije.\nKonferencija za novinare predviđena je u 13.00 časova.


STANJE U SRPSKOM PRAVOSUĐU JE OZBILJNO, SISTEM USPOSTAVLJEN NAKON REFORMI 2009. NE ODGOVARA ZAHTEVIMA NEZAVISNOG I NEPRISTRASNOG SUDSTVA, OCENILI EKSPERTI\nTo su zaključili u svom izveštaju nemački i francuski stručnjaci Ernst Bether i Simon Gabari.\nOni zato smatraju, a to se navodi u njihovoj analizi, da se postupak reforme sudstva mora revidirati i iznova sprovesti prema drugačijim modalitetima, uz prioritetni zahtev da se reši pitanje sudija i tužilaca koji su razrešeni bez poštovanja osnovnih principa.\nAnaliza stranih stučnjaka prezentovana je danas na skupu ``Sistemski preduslov za suzbijanje korupcije`` koji su organizovali Društvo sudija Srbije i Udruženje javnih tužilaca i zamenka javnih tužilaca Srbije.\nU pomenutom izveštaju se ističe i da je neophodan program kontinuiranog obrazovanja sudija i tužilaca koji su suočeni sa promenama velikih razmera u srpskom zakonodavstvu.\nRevidiranje zahteva i pitanje efikasnosti sudstva, smatraju strani stručnjaci, jer, kako navode u analizi, u očima mnogih reforme, uključujući i reformu pravosudne mreže i organizacije sudova, su dovele do rasula u pravosuđu.\nBiće, kako se dodaje, potrebno preduzeti mnoge druge mere kako bi se uspostavilo poverenje u srpsko pravosuđe kako na nacionalnom, tako i na međunarodnom nivou, s obzirom na činjenicu da ono posebno zavisi od statuta, struktura i svoje organizacije usled čega dobra volja njenih aktera da se isprave nedostaci ne može da bude dovoljna.\n``Osnov za to razrešenje je bilo sprovođenje opšteg izbora sudija, među onima koji su već obavljali sudijske dužnosti ili reforme pravosuđa koju je zahtevala EU a sve kroz perspektivu kandiature Srbije za prijem u njeno članstvo``, ukazuje se u analizi.\n``Daleko od toga da su kolegama koji su razrešeni vraćena njihova prava``, konstatuje se u izveštaju i dodaje da postupkom revizije nisu ispoštovani osnovni principi a samo je u manjem broju slučajeva preinačen diskrecioni postupak eliminacije brojnih sudija i tužilaca koji su bili na funkciji 2009. godine.\nEksperti ocenjuju da zapravo, nijedan od tih ciljeva nije postignut, te je sprovođenje lustracije kao cilj istican samo u međunarodnoj zajednici.\n``Tako objašnjenje nikada nije dato u Srbiji zato što u nedostatku političke volje, postupak lustracije, izglasan u maju 2003. godine, nije sproveden na nivou cele državne uprave``, zaključuje se u analizi.


Na dnevnom redu nalazi se ukupno 19 tačaka, a bez sumnje, najviše pažnje će privući ona koja govori o budžetu opštine Srbobran za 2018. godinu. Odmah nakon te tačke, glasaće se i o njegovoj realizaciji u delu planiranih rashoda za usluge socijalne zaštite.\nTu je još šest Odluka koje se tiču petog rebalansa aktuelnog budžeta, lokalnih komunalnih, kao i opštinskih administrativnih taksi, osnivanja Društva sa ograničenom odgovornošću ''Odmaralište Srbobran'', ovlašćenja predsednika opštine i uređivanja i održavanja groblja i sahranjivanja.\nNeće izostati ni kadrovski plan Opštinske uprave i Pravobranilaštva opštine Srbobran za narednu godinu, zatim lokalni akcioni plan za unapređenje položaja migranata u opštini Srbobran u periodu 2017-2021 i godišnji plan rada Štaba za vanredne situacije opštine Srbobran u predstojećoj godini.\nZa kraj će se pred odbornicima naći i šest Planova i programa rada različitih javnih ustanova za 2018. godinu. Prva na redu će biti Narodna biblioteka, potom Dom kulture, pa Centar za fizičku kulturum rekreaciju i turizam, a poslednje tri tiču se Mesnih zajednica Srbobran, Turija, odnosno Saveta Mesne zajednice u Nadalju.\nPoslednju tačku prisutni odbornici će iskoristiti da postave pitanja.


Vlada KS dozvolila masovno ugrožavanje zdravlja i života zbog političkih poena - Index.ba\nVlada KS dozvolila masovno ugrožavanje zdravlja i života zbog političkih poena\nDiverzijom u Glavnoj pošti Sarajevo i BiH su odsječeni od svijeta\nSprema se velika vojna vježba u BiH: Amerikanci opremu dopremaju i brodovima\nProtesti pod nazivom “Borba za život” održani su u Sarajevu. Nekoliko stotina protestanata se okupilo pred zgradama institucija BiH. Mnogo toga je navedeno za razloge okupljanja. Uglavnom, građani traže da vlasti rade više i bolje u složenim epidemiološkim okolnostima, pogotovo na nabavci vakcina.\nZanimljivo je da, dok su tražili da vlasti zaštite njihovo zdravlje i živote, okupljeni su ugrožavali vlastito i kolektivno zdravlje. Iako je u Kantonu Sarajevu na snazi mjera zabrane okupljanja više od 20 osoba na otvorenom, mnogostruko više građana je bilo na skupu.\nNa fotografijama iz Sarajeva, čak se do Čikaga vidi enormno kršenje mjera o obaveznoj fizičkoj distanci, a bilo je i sporadičnih slučajeva nepravilnog nošenja maski.\nNejasno je zašto je Ministarstvo unutrašnjih poslova KS dozvolilo ovaj skup. Vjerovatno je to bio prećutni ili stvarni dogovor. Masa je zaobišla Vladu KS, najodgovorniju za nesprečavanje pogubnih posljedica trećeg vala koronavirusa. Upravo je u Sarajevo bilo najviše zaraženih i mrvih zbog zakašnjelih i loših mjera. Osim toga, Vlada KS je još početkom 2021. godine obećala stanovništvu nabavku vakcina, ali se to do danas nije dogodilo.\nMUP, na čelu sa ministrom iz Naroda i pravde Admirom Katicom, dozvolio je ovako grubo kršenje epidemioloških mjera i masovno okupljanje jer se znalo, ili je dogovoreno, da protesti neće završiti pod njegovim i prozorima Edina Forte i Elmedina Konakovića. Protesti su dozvoljeni jer su izmanipulisani građani, predvođeni dugogodišnjim korisnicima budžeta, bili usmjereni ka Katicinim, Konakovićevim i Fortinim političkim oponentima, što se može vidjeti na transparentima. Može se zaključiti da su Katica i Vlada KS ovako grubo ugrozili zdravlje i živote Sarajlija jer su dopustili kršenje mjera i masovno okupljanje.\nPrethodni članakSarajevo: Masovna vakcinacija u Zetri počinje u srijedu\nNaredni članakDodik opet o cijepanju BiH: Granica između RS i FBiH je međunarodno priznata


Color Press Group | Konferencije.rs - Kursevi, obuke, edukacije i seminari u Srbiji\nKompanija „Color Press Group“, danas najveći izdavač magazina u regionu potekla je iz studentskog mesečnika „Index“ čije su izlaženje u januaru 1992. godine obnovili Robert Čoban, Velibor Đurović i još nekolicina studenata Univerziteta u Novom Sadu.\nNakon izlaženja samo dva broja u aprilu iste godine kompletna redakcija je smenjena zbog uređivačke politike koja nije bila u skladu sa stavovima tadašnjeg prorežimskog Saveza studenata.\nDva meseca kasnije, ekipa „Index“-a zajedno sa kolegama iz Nezavisnog društva novinara Vojvodine pokreće „Nezavisni index“. U septembru iste godine zbog razmimoilaženja u stavovima o daljnjem razvoju lista novinari koji su došli iz „Index“’-a napuštaju projekat i pokreću „Novosadski index“ list koji je godinu dana kasnije promenio ime u „Svet“.\nGodine hiperinflacije list preživljava razvojem sopstvene distribucije i pokretanjem oglasnog magazina „Svet nekretnina“ kao i uz pomoć skromnih donacija u novinskog hartiji od strane Fonda za otvoreno društvo i Evropske unije.\nTelefon: +381 21 48 97 100\nColor Media Communications u saradnji sa Vladom Vojvodine organizuje promocij...\nNakon uspešnog "Novosadskog Winterfesta" koji je u ovoj sezoni bio jedini Chr...


NVO: Najmanje 44 civila ubijena u napadima na Istočnu Gutu\n► NVO: Najmanje 44 civila ubijena u napadima na Istočnu Gutu\nNajmanje 44 civila, među kojima četvoro dece i jedna žena, poginulo je danas u bombardovanju pobunjeničkog uporišta istočna Guta, u blizini Damaska, saopštila je opoziciona Sirijska opservatorija za ljudska prava.\nNovi vazdušni udari i ojačavanje položaja vladinih snaga oko enklave nagoveštavaju skori kopneni napad.\n"Režim intenzivno bombarduje istočnu Gutu pripremajući kopnenu ofanzivu", rekao je direktor Opservatorije sa sedištem u Velikoj Britaniji Rami Abdel Rahman. Ta NVO navodi da je u jučerašnjem granatiranju tog predgrađa Damaska život izgubilo 17 civila.\nSirijska vojska želi da povrati kontrolu nad područjem koje je u pobunjeničkim rukama od 2012. i poslednji džep pobune u blizini prestonice.


Prag-grad muzike u Muzeju Kozare - GradPrijedor.com - Portal grada Prijedora\nHome»Kultura»Prag-grad muzike u Muzeju Kozare\nPrag-grad muzike u Muzeju Kozare\nAtaše za kulturu u ambasadi Češke u BiH Jana Stara otvorila je sinoć u izložbenom prostoru Muzeja Kozare u Prijedoru izložbu pod nazivom „Prag, grad muzike“ na kojoj je izloženo 40 radova većeg formata poznatog češkog umjetničkog fotografa Jiržija Všetečke. Izložba prikazuje zamenitosti Praga i njegovu povezanost sa muzikom, a u harmoniji eksterijera i interijera moguće je zamisliti jedinstvenu šetnju jednim od najstarijih i najljepših evropskih gradova.\nStara je izrazila nadu da će fotografije ovog češkog umjetnika zainteresovati mnoge Prijedorčane da posjete Prag i bolje ga upoznaju. Direktor Muzeja Kozare Milenko Radivojac je rekao da je ova izložba priređena u saradnjni sa češkom ambasadom i podsjetio da sa njima sarađuju već osam godina na organizovanju izložbi kojima je cilj da Prijedorčani upoznaju kulturu Češke i njenog naroda. U organizaciji ove izložbe učestvovalo je i Udruženje Čeha „Česka beseda“ iz Prijedora.\nJirži Všetečka koji je rođen 1937. godine se umjetničkom fotografijom bavi više od 40 godina i imao je niz samostalnih izložbi širom Evrope i svijeta, a dobitnik je mnogih prestižnih nagrada. Ovu izložbu su do sada vidjeli i građani u šest većih gradova u BiH, a u Prijedoru je priređena kao dio manifestacije „Prijedorsko kulturno ljeto 2010“. Ova manifestacija je počela u maju mjesecu a trajaće sve do kraja septembra sa raznovrsnim sadržajima koje će Prijedorčani moći da vide.


Kad Srbi kupe 5 amblema „UÇK“: „Panda 2“, komunikacija sa „brojnim Rusima“, „srpskim obaveštajnim strukturama“… - Radio Kosovska Mitrovica\nKad Srbi kupe 5 amblema „UÇK“: „Panda 2“, komunikacija sa „brojnim Rusima“, „srpskim obaveštajnim strukturama“…\n1. March 2022, 10:35\nTrojica Srba koji su uhapšeni prekjuče u Prištini nakon što su kupili pet amblema „UÇK“, a potom i pušteni, kod kuće su u Nišu. Istraga je i dalje u toku. Dok se terete za dela u vezi sa terorizmom, kroz kosovske medije povezani su sa „pripremom Pande 2“, a danas i sa „vezama sa Rusima“ i „srpskim obaveštajcima“ – što je na konferenciji za medije ‘otkrila’ kosovska ministarka pravde.\nAdvokatica jednog od uhapšenih, naglašava da su ambleme kupili jer je njen branjenik, uredno registrovani i „strastveni“ kolekcionar i vlasnik armi šopa u Srbiji. Na Kosovo je došao radi zadušnica u Lapljem Selu, odakle je poreklom i gde se nalazi njegova porodična kuća, a u Prištini je sa prijateljima razgledao uniforme i ostale armi suvenire. Pre nego je kupio ambleme, od prisutnih policajaca je navodno dobio dozvolu da to i uradi. Podseća na ulogu ministra pravde, sudija i advokata – da umesto komentarisanja toka istrage, moraju da štite pretpostavku nevinosti.\nKosovska policija privela je u subotu u Prištini pet osoba – tri iz Srbije i dve sa Kosova, potvrdila je Kosovska policija za KoSSev. Razlog hapšenja izostao je u odgovoru na upit našeg portala od subote.\nAgencija KosovaPress i ostali mediji su juče izveštavali da su uhapšeni Srbi navodno pripremali plan da sačine video snimke „na kojima se tvrdi da su neki vojnici obučeni u uniforme OVK spremni da zauzmu Sever Kosova“, te da je Srbija htela da lažiranjem događaja dođe do „povoda da vojno interveniše kako bi zaštitila Srbe na Severu Kosova“.\nAljbuljena Hadžiju iznela detalje (istrage)\nOni su u međuvremenu pušteni, zbog čega kosovska ministarka pravde Aljbulena Hadžiju (Albulena Haxhiu), kako su danas izvestili kosovski mediji, izražava žaljenje.\n„Moram da kažem da je ovaj postupak Tužilaštva čudan, iznenađujući, kako za nas kao Vladu, tako i za građane Republike Kosovo i ovi postupci ignorišu svaku moguću opasnost po narušavanje suvereniteta i integriteta, teritorijalnog integriteta Republike Kosovo. Dakle, činjenica da dotične osobe nisu zadržane ni 48 sati u policijskoj stanici, govori o nebrizi za moguće povrede suvereniteta i teritorijalnog integriteta“, rekla je a prenosi Zeri.\nOna je, štaviše, iznela detalje ovog slučaja.\nPotvrđujući da je kosovska policija u subotu u 17.10 časova u Prištini sprovela trojicu srpskih državljana u policijsku stanicu, nakon što su prilikom kontrole vozila zatečeni sa pet amblema „Oslobodilačke vojske Kosova“, ona je saopštila i da je navodno, „najmanje jedan od privedenih imao brojne komunikacije sa osobama iz Ruske Federacije i pojedincima srpskih obaveštajnih struktura“.\n„Prema informacijama bezbednosnih institucija, osumnjičeni su ušli na Kosovo iz Srbije istog dana, u subotu; podigli značajne sume novca i dalje otišli da kupe vojnu odeću u jednoj od prodavnica u Prištini. Kako navode bezbednosne institucije, dotične osobe se, sa kamera, vide da su zainteresovane za kupovinu vojne odeće i uniformi, ali i čizama, ali pošto se policija (tu) zatekla, kupile su samo 5 amblema OVK. Bezbednosne institucije imaju saznanja da jedno, bar jedno od lica u pratnji policije, ima brojne komunikacije sa licima iz Ruske Federacije i pojedincima srpskih obaveštajnih struktura“.\nI dok, izveštava dalje Zeri, sudija Vrhovnog suda Kosova kaže da je „ova informacija bila dovoljna da se stvori sumnja da su dotične osobe, zajedno sa strukturama iz Srbije, pripremale bilo kakvu aktivnost koja bi ugrozila bezbednost i povećala tenzije u Republici Kosovo“, Hadžiju dodaje, da je uprkos ovim informacijama „tužilaštvo, nažalost, pustilo osumnjičene na slobodu u redovnom postupku“.\nHadžiju je „zamolila institucije“, da: „Naročito u ovim okolnostima, ali naravno ne samo, već posebno zbog okolnosti koje su nastale nakon ruske agresije na Ukrajinu i svrstavanja Srbije uz Rusiju, u znak otvorene podrške ruskoj agresiji na Ukrajinu, da imamo čvrstu saradnju i da ne ignorišemo moguće opasnosti“.\nFilipović: Ministarka nosi političku funkciju, ne komentariše istragu, već garantuje prava\n„Smatram da ni ministri, ni sudije, čak ni mi branioci – ne smemo da iznosimo detalje iz istrage, naročito ne ministarka koja obavlja političku funkciju. Ni mi kao branjenici takođe ne smemo da iznosimo detalje u javnosti, niti da komentarišemo istragu. Svako od nas mora da poštuje pretpostavku nevinosti i tajnost istrage. Sudska odluka može da se komentariše u javnosti tek nakon njene pravosnažnosti što u ovom konkretnom slučaju nije tako – odluka nije pravosnažna“, za KoSSev je večeras kazala advokatica jednog od optuženih Srba, Jovana Filipović.\nFilipović je i večeras ponovila navode da je njen klijent kolekcionar sa potvrdom Udruženja kolekcionara Republike Srbije da se bavi tim poslom, kao i da je vlasnik prodavnice u Nišu u kojoj prodaje vojnu, tj. maskirnu opremu i ratna obeležja.\n„U svojoj prodavnici on ističe pod raznim temama – da li su u pitanju ratovi devedesetih, Prvi svetski rat, Drugi svetski rat – zastave, vojna obeležja, ambleme koji su bili karakteristični za taj period, tako da je iz tog razloga kupio i ambleme“, kazala je u ranijem razgovoru za KoSSev Filipović.\nZajedno sa još dvojicom Srba došao je na Kosovo zbog zadušnica ali su takođe otišli i do Army shop-a u Prištini sa svojim poznanicima – dvojicom Albanaca, gde su kupili ambleme „OVK“, navela je, dodajući da su pre kupovine, štaviše, od policajaca koji su se tu zatekli, dobili dozvolu da to mogu da učine.\n„U pitanju je takođe i diplomirani pravnik, tako da to nije neuka stranka, on i pored posla kojim se bavi, ima potrebno pravničko znanje da zna šta predstavlja krivično delo, a šta ne“, kaže večeras Filipović.\nA da li je krivično delo kupovina amblema kojim se Albanci ponose i koji se mogu kupiti širom Kosova – od specijalizovanih suvenirnica, do tezgi na ulici?\n„U kupovini ovih amblema nema elemenata krivičnog dela, zato što su ti amblemi u slobodnoj prodaji i može da ih kupi bilo ko“, dodaje Filipović.\nPodsetila je na to da je kupovina uredno obavljena, da poseduju fiskalni račun za pet amblema.\nŠto se uniformi i novca tiče, kaže:\n„Tačno je da su razgledali uniforme, ali je to isključivo zbog upoređivanja cena u prodavnici koju drži moj klijent u Nišu, i uopšte u Srbiji. Što se tiče novca, taj novac koji su imali, bio je pre svega za odlazak na zadušnice i kupovine, podmirivanja kućnih potreba, s obzirom na to da ima porodičnu kuću u Lapljem Selu“.\nKonačno, na upit o kontaktima sa licima u Ruskoj Federaciji i srpskim obaveštajcima, navodi da branioci ovih lica nemaju nikakva saznanja o tome i da im je to potpuno nepoznata informacija.\nPrištinski zvaničnici sve učestalije povlače paralelu između Rusije i Ukrajine i Srbije i Kosova uz naglasak na „oprez kako bi se sačuvao Sever“.\nRat u Ukrajini je glavna vest i kosovskih medija, a, pored Rusije, brojni su tekstovi i izveštaji o Srbiji u dodatnom negativnom kontekstu, kao „destabilišućeg faktora“ na Balkanu, „hegemona“, „ruskog saveznika“, uključujući i čak i prognoze o „vojnom blic-krigu“ na Sever Kosova.\nKosovski ministar odbrane, Armend Mehaj, zatražio je juče od komandanta KFOR-a, general-majora Ferenca Kajarija da uveća prisustvo predstavnika ove misije NATO-a na Severu Kosova.\n„Jasne su destabilizujuće tendencije Rusije i njenih satelita prema našoj zemlji i regionu Zapadnog Balkana i mi ćemo im se suprotstaviti zajedno sa našim saveznicima“, poručio je Mehaj.


Direktna avio-linija sa Indijom pospešila bi privrednu saradnju i turizam – Balkanekspresrb.rs\nDirektna avio-linija sa Indijom pospešila bi privrednu saradnju i turizam\nMinistar spoljnih poslova u Vladi Republike Srbije Nikola Selaković razgovarao je danas putem video-linka sa generalnim direktorom indijske kompanije „Interglob“ Rahulom Batijom, u čijem sastavu posluje najveća indijska avio-kompanija „Indigo“.\nSelaković je istakao da je naša zemlja ponosna na tradicionalno prijateljstvo i odlične odnose koje ima sa Indijom.\nOn je posebno ukazao i na veoma dobre političke odnose, kontakte na visokom i najvišem nivou, napomenuvši da se u septembru i oktobru ove godine tri puta susreo sa ministrom spoljnih poslova te zemlje.\nMinistar je upoznao sagovornika sa ekonomskim reformama koje su sprovedene u Srbiji u poslednjih sedam godina, istakavši da je naša zemlja u poslednje dve godine najbrže rastuća ekonomija Evrope, kao i da je treću godinu zaredom lider u privlačenju stranih direktnih investicija.\nS tim u vezi, ministar je izneo podatak da je Srbija privukla ukupno 61 procenat svih stranih direktnih investicija u čitavom našem regionu.\nŠef srpske diplomatije je rekao da je naša zemlja otvorena i da želi da privuče što veći broj indijskih kompanija, ukazujući na to da postoji dosta prostora za intenziviranje ekonomske i privredne saradnje.\nPrema rečima Selakovića, dodatno olakšanje jeste činjenica da je Srbija od 2017. godine ukinula vize indijskim državljanima, i da to treba maksimalno iskoristiti.\nMinistar je upoznao sagovornika i sa turističkim potencijalima naše zemlje – seoskim, banjskim i planinskim turizmom, Beogradom kao najbrže rastućom „siti brejk“ destinacijom, i pozvao ga da poseti Srbiju.\nOn je preneo da od ukidanja viza za indijske državljane beležimo konstantno povećanje broja turista iz te zemlje, kao i da bi direktni letovi iz indijskih gradova dodatno povezali naše države i doprineli razvoju privredne saradnje, turizma, ali i ukupnih odnosa Srbije i Indije.\nMinistar je pozvao predstavnike avio-kompanije „Indigo“, koja je u sastavu kompanije „Interglob“, da razmotre mogućnost uspostavljanja direktnih letova za Srbiju, dodavši da je naša nacionalna avio-kompanija „Er Srbija“ zainteresovana za dalju komunikaciju i razgovore o mogućnostima uspostavljanja saradnje za letove ka trećim državama.\nTakođe, Selaković je upoznao sagovornika sa potencijalima Aerodroma „Nikola Tesla“, istakavši da je jedan od najbrže rastućih aerodroma u Evropi, navodi se u saopštenju Ministarstva spoljnih poslova.\nStagnira broj obolelih od koronavirusa


Košarkaši Igokee saznali protivnike u Ligi šampiona – ASinfo Portal\nNakon današnjeg žrijeba u kući košarke “Patrik Bauman” Aleksandrovčani su smješeni u grupu E, a protivnici će joj biti Nimburk (Češka), PAOK (Grčka) i Galatasaraj (Turska).\nZa razliku od prošle sezone, Aleksandrovačni su se zahvaljujući sjajnim rezultatima u prvoj sezoni elitnog takmičenja (Top 16 faza) direktno plasirali među 32 tima koliko će ih učestvovati u novoj sezoni. Uoči samog žrijeba puleni Dragana Bajića našli su se u četvrtom jakososnom šeširu. Timovi su podijeljeni u osam grupa sa po četiri kluba. Prvoplasirane ekipe iz svake grupe kvalifikovaće se direktno u osminu finala. Drugoplasirane i trećeplasirane ekipe sučeliće se u plej-inu da bi se plasirali među 16 najboljih.\nU osmini finala 16 klubova će biti podijeljena u nove četiri grupe sa po četiri ekipe, a plasman u četvrtfinale obebijediće po dvije prvoplasirane ekipe. Regularna sezona počeće 4. oktobra. Titulu prvaka iz prošle sezone braniće ekipa Burgosa iz Španije.\nPodsjetimo, Igokea je prošle sezone bila pravi hit ovog takmičenja. Prvo je osvojila jak kvalifikacioni turnir u Rumuniji, a zatim je prošla grupnu fazu u kojoj su bile respektabile ekipe Turk Telekoma, Hapoela i Limoža osvojivši drugo mjesto, da bi onda u Top 16 fazi bila smještena u grupu sa šampionom Burgosom, Tenerifima i Rigom gdje se sa tri pobjede oprostila od takmičenja.


Srbija - datum: 2019-07-13 NEKADAŠNJI VOĐA „SURČINSKOG KLANA” SVJEDOČI PROTIV BIVŠE SUPRUGE\nLjubiša Buha Buha opet na slobodi\nPrvi svjedok saradnik u Srbiji Ljubiša Buha Čume od juče je opet na slobodi, pošto je pušten iz zatvora u Sremskoj Mitrovici gdje je izdržao punu kaznu od četiri godine i osam mjeseci zatvora. Ljubiša Buha je bio saradnik Specijalnog tužilaštva u postupku protiv „zemunskog klana”, ali je uhapšen, procesuiran i osuđen zbog nekoliko krivičnih djela za koje ga je prijavila bivša supruga. Uhapšen je u novembru 2015. godine i od tada je bio stalno u zatvoru, odnosno pritvoru ili kućnom pritvoru koji mu je uračunat u zatvorsku kaznu. Osuđen je zbog više krivičnih djela, a sarađivao je sa tužilaštvom u slučajevima protiv pripadnika „zemunskog klana” i optuženih za ubistvo premijera Zorana Đinđića. Buhinoj bivšoj ženi Ivani Tulović sada se sudi pred Prvim osnovnim sudom u Beogradu zbog davanja lažnog iskaza tokom suđenja suprugu. Ljubiša Buha bi trebalo da svjedoči na tom suđenju krajem septembra.


Vlada BPK Goražde održala 92.redovnu sjednicu\nNa današnjoj 92.redovnoj sjednici Vlada Bosansko-podrinjskog kantona prihvatila je inicijativu Koordinacije boračkih udruženja o zakazivanju hitne tematske sjednice Skupštine BPK Goražde o temama: Neprovođenje Državne strategije po pitanju ratnih zločina na prostoru BPK i Informacija o realizaciji zaključaka sa sjednice Skupštine BPK Goražde od 24.januara 2014.godine.\nU sklopu ovoga, Vlada je primila k znanju informaciju Ministarstva za boračka pitanja o procesuiranju predmeta ratnih zločina na području Bosansko-podrinjskog kantona Goražde, koji su sa predloženim zaključcima i cjelokupnom dokumentacijom upućeni Skupštini na razmatranje.\nVlada je razmatrala i Informaciju Ministarstva za finansije o neizmirenim, kratkoročnim obavezama JU Centar za socijalni rad po završnim računima. Za oko 2500 korisnika socijalne zaštite na području Bosansko-podrinjskog kantona Goražde, po svim osnovama, izdavaja se oko 5 miliona konvertibilnih maraka, što iznosi oko 15 posto godišnjeg izvršenja budžeta Kantona, naglašeno je tom prilikom. Preuzete obaveze JU Centar za socijalni rad na dan 31.12.2014.godine iznosile su 508.637 KM i izmirene su u toku 2015.godine. Po isteku 2015.godine obaveze ove ustanove iznosile su 947.053 KM i izmirene su u toku 2016.godine.\nNa dan 31.12.2016.godine ove obaveze iznosile su 1.176.152 KM, a sa današnjim danom 755.000 KM, stoji u informaciji Ministarstva finansija. Prema riječima resornog ministra, obaveze prema korisnicima socijalne zaštite na području Kantona izmiruju se kontinuirano, u skladu sa prilivom sredstava u budžet.\nRazmatrana je takođe i Informacija o stanju sigurnosti i aktivnostima iz nadležnosti Uprave policije na području Bosansko-podrinjskog kantona Goražde za januar 2017.godine. Prema ocjeni ministra unutrašnjih poslova, stanje sigurnosti u prvom mjesecu ove godine je zadovoljavajuće. Registrovan je isti broj krivičnih djela, povećanje broja prekršaja i smanjenje broja saobraćajnih nesreća u odnosu na isti mjesec prethodne godine. Zaključkom, Vlada je obavezala Upravu policije da joj dostavi informaciju o stanju u oblasti kriminaliteta, sa akcentom na upotrebu narkotičkih sredstava za period od 5 godina, sa pokazateljima o broju krivičnih djela i lica, te broju procesuiranih predmeta.\nVlada je na današnjoj sjednici usvojila prijedlog Akcionog plana za provedbu „Strategije neprofitno-socijalnog stanovanja Bosansko-podrinjskog kantona Goražde 2015-2025“, za period 2017-2018.godina koji je upućen u skupštinsku proceduru.\nU skladu sa zaključcima Kolegija Skupštine Kantona, Vlada je ovom skupštinskom tijelu uputila informacije ministarstava obrazovanja i pravosuđa vezane za aktuelna dešavanja u oblasti sporta na području BPK-a Goražde, sa akcentom na dešavanja u Fudbalskom savezu BPK i zaključke koji su doneseni na 20.redovnoj sjednici Skupštine BPK.\nVlada je zadužila sva ministarstva da izvrše nadzor nad radom udruženja građana koja su u njihovoj nadležnosti, te u skladu sa utvrđenim stanjem predlože mjere prema Registru udruženja i fondacija.\nRazmatrani su takođe i odgovori na poslanička pitanja, a u sklopu ove tačke Vlada je zadužila sva ministarstva da izvrše pregled poslaničkih pitanja i inicijativa u prošloj i ovoj godini iz njihove nadležnosti, te da u što kraćem roku dostave odgovore na neodgovorena pitanja .\nVlada je dala saglasnost premijeru BPK-a da u ime Vlade aplicira na javni poziv federalnog Ministarstva za pitanja boraca i invalida odbrambeno-oslobodilačkog rata na ime podrške za izradu idejnog projekta za izgradnju centralnog spomen obilježja braniteljima Bosansko-podrinjskog kantona Goražde u iznosu od 15.000 KM.\nU nastavku sjednice, Vlada je dala saglasnost na realizaciju Kalendara takmičenja Ministarstva za obrazovanje, mlade, nauku, kulturu i sport Bosansko-podrinjskog kantona Goražde, te donijela rješenja o razrješenju i imenovanju privremenih školskih odbora JU OŠ „Prača“ Prača, JU OŠ „Ustikolina“ Ustikolina i JU OMŠ „Avdo Smailović“ Goražde.\nMinistarstvo za finansije dobilo je saglasnost Vlade za pokretanje i provođenje postupka odabira najpovoljnijeg ponuđača za pružanje usluga tehničke i funkcionalne podrške za Trezorski sistem finansijskog upravljanja (ISFU).\nRazmatrana je i usvojena Lista audita na kojoj se nalazi 10 javnih ustanova s područja BPK-a Goražde, kao i Izvještaj o potrošnji energenata (lož ulja i pelet) i radu kotlovnica za 2016.godinu Direkcije robnih rezervi BPK.\nNa kraju sjednice, Vlada je usvojila Program i finansijski plan obilježavanja 1.marta –Dana nezavisnosti BiH na području Bosansko-podrinjskog kantona Goražde.


Evropljani ne vole EU, ali vole evro - Biznis i Finansije\nHome\tVestiPolitika i društvo\tEvropljani ne vole EU, ali vole evro\nNajnovije istraživanje javnog mnjenja u zemljama članicama EU pokazuje da su finansijska i fiskalna kriza narušili poverenje u zajednicu i dalju evropsku integraciju. Samo u prošloj godini podrška EU u samoj EU opala je sa 60% na 45%.\nUprkos generalno negativnom stavu prema državnoj zajednici stanovnici EU velikom većinom i dalje podržavaju zajedničku valutu i ne bi se vraćali na svoje ranije nacionalne valute (drahma, pezeta, lira, marka, franak). Prema najnovijem istraživanju PewResearch Centra iz Vašingtona, raste jaz između razmišljanja građana Nemačke i, pogotovo, južnoevropskih država, što je i razumljivo s obzirom na razvoj događaja u poslednje tri godine. Međutim, eu-pesimistima sa juga koji već godinama trpe krizu, Španiji, Italiji i Grčkoj, prošle godine se u negativnom stavu prema budućnosti EU pridružila i Francuska. Grđanai ovih zemalja izričito misle da je trenutno najveći problem Unije u velikoj nezaposlenosti. Istovremeno, poverenje u evro kao zajedničku valutu nije opalo, već se veruje da će upravo ona povesti evropsku zajednicu ka oporavku, zbog velikog interesa i zavisnosti najveće ekonomije EU – Nemačke.\nŠto se tiče stereotipa, odnosno međusobnog ocenjivanja nacija u EU, zanimljivo je da upravo Nemačku većina građana i dalje vidi kao državu u koju ima najviše poverenja (zapravo svi osim građana Grčke), dok se kao dve najnepouzdanije države spominju Grčka i Italija. Kao najarogantniji se spominju Nemci i Francuzi, dok su najmanje saosećajni ubedljivo prvi opet Nemci. Zanimljivo je i da su stanovnici Grčke jedini sebe ocenjivali kao najpouzdanije, najmanje arogantne i najsaosećajnije, dok su u svim negativnim kategorijama prikazivali Nemce.


Foto: sah / Profimedia\nPrve pahulje pale su na Kopaoniku gde se već formirao i snežni pokrivač.\nPrema aktuelnim podacima Republičkog hidrometeorološkog zavoda, na Kopaoniku su trenutno dva stepena ispod nule, ali je subjektivni osećaj znatno drugačiji.\nNaime, kako brojke nalažu, građanima koji su danas na toj planini čini se kao da je teperatura zašla u veći minus - čak devet stepeni ispod nule.\nPodsetimo, prema vremenskoj prognozi RHMZ, u Srbiji danas oblačno, vetrovito i sveže, ujutru i pre podne sa kišom, posle podne u većini mesta suvo, tokom noći ponovo mestimično sa slabom kišom.\nPREDSTOJI NAM VREMENSKA KLACKALICA Velika promena počeće još tokom dana, a za vikend POTPUNI OBRT\nVetar umeren i jak južni i jugoistočni, na jugu Banata i u donjem Podunavlju povremeno olujni, krajem dana u slabljenju.\nNajniža temperatura od 0 do 8, najviša dnevna od 9 do 14, u Timočkoj Krajini oko 5 stepeni, saopštio je Republički hidrometeorološki zavod.\nZa vikend osetno toplije sa dnevnim temperaturama iznad proseka za ovaj period godine uz slab i umeren, u košavskom području i jak južni i jugoistočni vetar.\nPad temperature očekuje se početkom sledeće sedmice kada će na planinama padati sneg koji se ponegde očekuje i u nižim predelima.


Šest navika koje nas sprečavaju da nešto postignemo u životu - 17.01.2021, Sputnik Srbija\nDa li ste se nekada zapitali zašto vam ne polazi za rukom da postignete nešto što jako želite? Da li imate osećaj kao da vas nešto koči na tom putu? 17.01.2021, Sputnik Srbija\n21:35 17.01.2021 (Osveženo: 03:12 26.08.2021)\nCC0 / pixabay / Kako pretvoriti neuspeh u uspeh\nDa li ste se nekada zapitali zašto vam ne polazi za rukom da postignete nešto što jako želite? Da li imate osećaj kao da vas nešto koči na tom putu?\nPsiholozi su jednoglasni i sigurni da nas ove navike dele od velikog uspeha. Vrlo je važno ne zavisiti od tuđeg mišljenja i voditi se svojim instinktima, piše portal DDL.\nUkoliko verujete da se uspeh dešava samo onima koji su rođeni pod srećnom zvezdom, sva je prilika da nikada nećete ostvariti svoje snove. Ove obrasce ponašanja promenite već danas, ukoliko želite da stignete do samog vrha i ostvarite svoje snove:\n1. Tražite savršenstvo u svemu\nUkoliko težite savršenstvu, vi ste na lošem putu. Iako je važno da se u svakom poslu trudite da budete što bolji, jako je važno da znate da ćete uvek praviti greške i da perfektno obavljanje zadataka nije moguće.\n2. Čekate srećne okolnosti\nBaš kao i uspeh, sreća se ne događa već se gradi. Nemojte čekati bolja vremena da biste nešto započeli, uvek je pravo vreme da počnete da ostvarujete svoje ciljeve.\nPreuzmite kontrolu nad svojim životom i držite sve konce u svojim rukama. Vreme nikad neće biti savršeno, zato krenite da ostvarujete svoje snove već danas, korak po korak.\n3. Zadovoljavate se malim snovima\nLako je igrati na sigurno i zadovoljiti se prosekom, ali za uspeh je potrebno rizikovati i imati hrabrost za nešto veće. Uvek maštajte i težite da budete bolji.\n4. Zavisite od mišljenja okoline\nUspešne ljude ne zanima šta će drugi misliti o njima i njihovim odlukama već rade ono što smatraju najboljim za sebe. Sve dok vas pogađaju komentari okoline, nećete biti u stanju ništa da postignete.\n5. Dozvoljavate negativnim mislima da vas savladaju\nNegativne misli mogu da naruše naše samopouzdanje i udalje nas od uspeha zauvek, zato im ne treba davati previše prostora.\nSvaki put kada pomislite da niste dovoljno dobri ili da vi to ne možete, setite se da prepreke postoje samo u vašoj glavi i da nisu realno osnovane. Sumnji u sebe i negativnim mislima ovde nije mesto. Trudite se da život gledate iz pozitivnije perspektive.\nOni koji vas okružuju odraz su nas, naših misli i postupaka. Oslobodite se negativnih ljudi iz vaše okoline koji crpe vašu energiju i kreativnost.\nTajna je u vodi: Naučnici otkrili formulu sreće


Premijera Radničkog u Istanbulu ! - Vaterpolo vesti\nPočetna » Evrokupovi » Premijera Radničkog u Istanbulu !\nPremijera Radničkog u Istanbulu !\nVaterpolisti Radničkog iz Kragujevca posle 10 utakmica u kvalifikacijama konačno će po prvi put nastupiti u Ligi šampiona, i to u okviru Grupe B na gostovanju Galatasaraju u Istanbulu. Meč je na programu od 20.30, a i pored prvog nastupa i gostovanja Kragujevčani će biti favoriti u duelu sa šampionom Turske jer su u 10 mečeva kvalifikacija zabeležili 9 trijumfa, i jedan minimalan poraz. Trener radničkog Dejan Jovović radio je u Turskoj niz godina, izmežu ostalog bio je i na klupi ekipe sa Galate.\n“ Vaterpolo klub Galatasaraj je deo velikog sportskog društva, pa spada u red najbolje organizovanih klubova u Evropi. Od momenta kada su prvi put zaigrali direktno u Ligi šampiona, što je bilo posle mog boravka u timu, dobili su finansijsku podršku sportskog društva da naprave jaku ekipu. Angažovali su nekoliko kvalitetnih stranaca i uspeli da dođu do četvrtfinala“, rekao je Jovović.\nTurski šampioni su prošle sezone znatno pojačali ekipu, a srpska publika imala je priliku da ih gleda na premijeri prošle sezone kada je Galatasaraj jakim finišom odneo bod sa Banjice u duelu sa Partizanom. Okosnicu tima čine igrači iz Srbije i Crne Gore, Slobodan Nikić, Mihajlo Korolija, Vjekoslav Pasković i Srđan Aksentijević, a od ove sezone na golu je odlični Miloš Šćepanović koji je stigao iz Jadrana.\n“ U prošloj sezoni pokazali su da imaju kvalitet. U grupnoj fazi odigrali su nerešeno sa Partizanom u Beogradu, a potom slavili u Istanbulu. Daće sve od sebe da ostvare što bolji rezultat, pogotovo što igraju na svom terenu, gde je specifična atmosfera, jer su dimenzije bazena 30 sa 25 metara“, kazao je strateg Kragujevčana.\nIpak, pored dobre startne postave turski predstavnik ne može da računa da će igrači sa klupe uspeti da održe ritam igre, kao što je to slučaj u redovima Radničkog gde Jovović raspolaže sa odličnim igračima koji nisu u startnoj postavi. Za Galatsaraj je beposredno pred dolazak u Radnički nastupšao nekadašnji reprezentativac Srbije Slavko Gak.\n„Praktično celu prvu postavu Galatasaraja čine stranci, pa moramo da budemo jako oprezni. Međutim, imaju „kraću klupu“ od nas, jer tu sede domaći igrači, ali je evidentno da su oni dosta napredovali uz strance, pa ih ne treba potceniti. Kvalitetniji smo sastav i sigurno je da se mi pitamo. Poraz od Vuljagmenija nam je bio za nauk da svako gostovanje zahteva maksimalan fokus i ozbiljan pristup. Ići ćemo na pobedu, pružićemo maksimum, jer samo tako možemo da se nadamo bodovima“, smatra Gak.\nPored Radničkog u sredu u Grupi B startuje i Partizan koji od 20.00 časova gostuje Breši, a treći par čine berlisnki Špandau i Oradea koji svoj meč igraju od 19.00 časova.


Investitori zainteresovani za izgradnju nove fabrike za obradu drveta u Gradačcu Radio Gradačac – 56 godina sa vama…\nDelegacija Vlade Tuzlanskog kantona (TK) razgovarala je sa delegacijom Općine Gradačac o realizaciji potencijalne poslovne investicije vrijedne oko deset miliona konvertibilnih maraka za izgradnju nove fabrike za obradu drveta u Gradačcu, saopćeno je iz kantonalne vlade.\nKako je rečeno tokom sastanka, radi se o bosanskohercegovačkoj kompaniji, koja ime poslovnu saradnju sa švedskom Ikea-om, te osim svojih pogona u Fojnici, u cilju proširenja proizvodnih kapaciteta planiraju izgradnju dodatnih pogona u Gradačcu.\nU Saopćenju za javnost Odjeljenja za informisanje Vlade TK se navodi da je realizacija potencijalne poslovne investicije vrijedne oko 10 miliona KM, a u vidu izgradnje nove fabrike za obradu drveta u Gradačcu, bila je tema današnjeg sastanka delegacija Vlade Tuzlanskog kantona, predvođene premijerom Jakubom Suljkanovićem i Općine Gradačac, predvođene načelnikom Edisom Dervišagićem.\n– Gradačac ima prostorne i druge infrastrukturne kapacitete za smještaj ovog proizvodnog pogona koji bi bio dodatni podstrek razvoju privrede Tuzlanskog kantona, rekao je načelnik Dervišagić.\nPremijer Tuzlanskog kantona je izrazio zadovoljstvo iskazanim interesom investitora za investiranje na području našeg kantona.\n– Ovakav interes zaslužuje da mi sve naše kapacitete stavimo na raspolaganje i pomognemo eventualnoj realizaciji projekta. Ipak, ono što se javlja kao značajan ograničavajući faktor jeste dostupnost odgovarajućih količina drvne sirovine, posebno ako se ima u vidu da ponuda drvnog sortimenta Javnog preduzeća Šume TK ne može zadovoljiti ni postojeće kapacitete drvoprerađivača sa područja našeg kantona, te su i oni prinuđeni da uvoze znatne količine drvne sirovine, rekao je premijer Suljkanović.\n– Šume TK se već susreću sa znatno većom potražnjom za drvnom sirovinom, nego što to javni šumski fond može da opsluži u ovom momentu. S tim u vezi treba imati u vidu da bi svaka dodatna potražnja ugrozila rad postojećih kompanija u drvoprerađivačkoj industriji, a samim tim i postojeća radna mjesta, rekao je Kadrija Omazić, direktor JP Šume TK.\n– Nama kao Vladi sigurno da imponira interes investitora da dođu i ulože kapital na području našeg kantona, ali Vlada mora biti osjetljiva i očuvati poslovni ambijent za rad i djelovanje postojećih privrednih društava i radna mjesta koja su u okviru njih već otvorena, zaključio je premijer Suljkanović.\nImajući u vidu sve navedeno dogovoreno je da na narednom sastanku sa investitorima budu prezentirana konkretna situacija i drvni kapaciteti Tuzlanskog kantona, kako bi se investitor i sam mogao opredijeliti za svoje poslovne aktivnosti., navode iz Odjeljenja za informisanje Vlade TK.


ŠIRE MRŽNJU I PRIMITIVIZAM: Nova srpska demokratija osudila vandalsko ponašanje sportista u Kotoru – Nacionalist\nby nacionalist May 5, 2021, 6:16 am 1.4k Views\nFoto: Borika Pantić\nMladi Kotorani, sportisti, koji umesto da svoje sugrađane obraduju dobrim rezultatima, s neverovatnom količinom mržnje i primitivizma, svojim vandalskim ponašanjem nanose štetu i Kotoru i Kotoranima, skrnaveći hram Svetog Nikole po kojem je naš grad i te kako prepoznat.\n– To je hram pod kojim se verni narod sabira i okuplja u slozi i zajedništvu od početka dvadesetog veka. Ipak, ne čudi ovakvo ponašanje mladih, nedovoljno obrazovanih ljudi kojima rukovodi DPS dirigentska palica. Oni, u odsustvu empatije i odgovornosti prema sebi i drugima, poučeni “sofisticiranom” koreografijom sa svakonedeljnih “patriotskih okupljanja” na kojima se mogu čuti Tompsonove pesme i najprizemnije uvrede upućene sugrađanima srpske nacionalnosti, slave neku njihovu Crnu Goru za koju ni mi, ni naši preci, a bogami ni njihovi, nikad nisu čuli, a kamoli se za takvu borili. Poručujemo da ovakvo ponašanje neće i ne sme biti tolerisano, pogotovo što nije prvi put da se ova crkva oskrnavi od strane sličnih, primitivnih junoša. Apelujemo na sve nadležne organe da u što kraćem roku primereno sankcionišu počinioce ovog necivilizacijskog čina – poručuje Nova srpska demokratija iz Kotora.


Pronađeno 130 mina na poligonu za obuku pasa - mojKontakt portal\nPronađeno 130 mina na poligonu za obuku pasa\n“To je prostor gdje se djeca igraju i veoma je rizično”, kaže Pamučina i dodaje da pregledaju površinu od oko četiri hektara. On ističe da mine po otkopavanju pregleda policija, nakon čega se transportuju na uništenje na poligon u Kalinovik.\n“Od 15. aprila od kada akcija traje pregledali smo 25.000 metara kvadratnih zemlje, a još je ostalo nepregledano 15.000 metara kvadratnih”, napominje Pamučina i dodaje da se ne zna koliko mina ima još na neistraženom terenu. Osim mina, na ovom lokalitetu nalazi se eskploziv od 200 i 500 grama.\nPrethodno Prethodni članak: Škola saobraćaja: ”Volan” te pita, ko ima prvenstvo prolaza na ovoj raskrsnici?\nSljedeće Prethodni članak: CIK potvrdio rezultate lokalnih izbora\n22. 03. 2019., 12:52


Radončić podnosi ostavku na mjesto ministra sigurnosti\nSam Radončić potvrdio je ovu informaciju za sarajevski portal “Klix.ba”. On je rekao da postoje tri razloga zbog kojih se odlučio na takvu odluku te da je čekao kraj pandemije i imenovanje svog zamjenika.\n“Ja sam podržao tužitelje, policiju i neovisno pravosuđe da sankcionišu aferu i brutalnu pljačku, a SDA je to protumačila kao udar na Bošnjake i bošnjački politički faktor. Očigledno da različito doživljavamo stvari koje se tiču sistemske korupcije. Ne prejudiciram ko je kriv, ja sam za neovisno pravosuđe, ali ne možemo dijeliti političke stavove na način da se pravi haranga na Tužilaštvo BiH, da se proglašava antibošnjačkom aktivnošću, a znamo da su svi tužitelji u ovom predmetu Bošnjaci”, rekao je Radončić.\nPrethodna vijestU Francuskoj počinje druga faza ublažavanja mjera\nSlijedeća vijestNakon sudara četiri osobe ostale zaglavljene u vozilima


Na televizoru u sobi za brifinge u Beloj kući vidi se prenos govora izabranog predsednika Džoa Bajdena o koronavirusu, 9. novembra 2020. (Foto: AFP)\nStručnjaci očekuju veliku promenu u strategiji borbe protiv pandemije koronavirusa, posle izbora bivšeg potpredsednika Džoa Bajdena za novog predsednika SAD.\n"Verovatno će odgovor biti dobro organizovan, sa jasnim komunikacijama i verovatno će biti zasnovan na nauci", kaže Tomas Friden, bivši šef Centara za kontrolu i prevenciju bolesti i direktor zdravstvene neprofitne organizacije "Odlučnost da se spasu životi" (Resolve to Save Lives).\nSa skoro 240.000 žrtava, Sjedinjene Države imaju sedmu najveću stopu smrtnosti na svetu u odnosu na broj stanovništva, prema podacima Univerziteta Džons Hopkins.\nNovoizabrani predsednik Džo Bajden i potpredsednica Kamala Haris drže virtuelni sastanak sa članovima svog savetodavnog odbora za koronavirus, u Vilmingtonu u Delaveru, 9. novembra 2020.\nMnogi naučnici krive predsednika Donalda Trampa za nespretan i neadekvatan odgovor na pandemiju. Posle devet meseci tokom kojih je Tramp umanjivao opasnost od pandemije, potcenjivao maske, promovisao nedokazane i opasne tretmane za Kovid 19 i bio domaćin skupa u Beloj kući na kojem je više od deset zvaničnika i pripadnika osoblja Bele kuće inficirano virusom, stručnjaci za javno zdravlje osećaju olakšanje posle ranih poruka Bajdenovog tranzicionog tima.\nTramp je tvrdio da broj slučajeva samo što nije počeo da opada, u vreme kada je broj slučajeva dramatično rastao širom zemlje. Prošlog meseca, na mitingu u Floridi, Tramp je izjavio: "Pod mojim liderstvom, obezbedićemo bezbednu vakcinu i brzi oporavak, neverovatno brzi. Ako pogledate naš napredak, nijedna zemlja na svetu se nije oporavila kao što smo se mi oporavili."\n"Izazov koji smo imali je što je ova administracija, u velikoj meri bila veoma protiv nauke", kaže Džordž Bendžamin, izvršni direktor Američke asocijacije za javno zdravlje.\n"A sada ćemo imati odgovor koji se zasniva na naučnim preporukama".\nBajden je objavio da je pandemija jedno od četiri glavna pitanja kojima planira da se bavi čim stupi na položaj. Ostala tri su ekonomski oporavak, rasna jednakost i klimatske promene.\n"Činjenica da je ovo nešto što se shvata ozbiljno je veoma drugačija od onoga što smo videli za vreme Trampove administracije, kada je to bila tema koja se izbegava, kada se nije verovalo da predstavlja veliki problem", ističe Ameš Adalja, visoki zvaničnik u Centru univerziteta Džons Hopkins za zdravstvenu bezbednost.\nBajdenov tim eksperata\nBajden je imenovao tim eksperata sa dubokim i sveobuhvatnim poznavanjem zaraznih bolesti i javnog zdravlja.\nSavetodavni odbor ima tri koopredsedavajuća: dr Dejvid Kesler bio je na čelu Uprave za hranu i lekove za vreme administracija Džordža Buša mlađeg i Bila Klintona, dr Vivek Murti bio je glavni američki zdravstveni zvaničnik od 2014. do 2017. godine, dok je dr Marsela Nunjez-Smit vodeći istraživač kada je reč o jednakosti u zdravstvu.\n"Pokušavaju da naglase da su naučnici i eksperti ključni", ističe Edrijen Kasaloti, koja je zadužena za vladine i javne odnose u Nacionalnom udruženju okružnih i gradskih zdravstvenih zvaničnika.\nU odboru je i bivši zvaničnik Trampove administracije koji se sukobljavao sa predsednikom u pogledu tretmana za koronavirus.\nRik Brajt je bio na čelu Uprave za biomedicinska istraživanja i razvoj, a podneo je žalbu u svojstvu uzbunjivača pošto je razrešen dužnosti, zato što se, kako je naveo, suprostavljao Trampovim naporima da promoviše lek protiv malarije hidroksiklorokin. Taj lek se pokazao kao neefikasan u lečenju Kovida 19 u nizu istraživanja, među kojima je i najnovije objavljeno u ponedeljak.\nNekoliko članova odbora ima iskustvo u oblasti globalnog javnog zdravlja, uključujući doktora Erika Golsbija, koji je bio američki koordinator za borbu protiv side u Obaminoj administraciji.\nU globalnoj pandemiji, "zaista je potrebno da imamo partnerstva svugde", ocenjuje Kasaloti.\nMeđu članovima sa iskustvom na terenu, kada je reč o javnom zdravlju, je i dr Džuli Morita, za koju Kasaloti ističe da je imala vodeću ulogu u Odseku za javno zdravlje Čikaga gotovo dve decenije. Morita je trenutno potpredsednica Fondacije Robert Vud Džonson.\nBez direktnih ovlašćenja\nOdbor, kao i svi tranzicioni odbori, nema direktna ovlašćenja da donosi odluke. Članovi će utvrditi plan koji bi Bajden trebalo da primeni posle inauguracije 20. januara.\n"Imali smo mnogo problema zato što zaista nismo imali suštinske, efektivne planove", smatra Džordž Bendžamin, izvršni direktor Američke asocijacije za javno zdravlje.\nOn ističe da u narednih 10 sedmica, Bajdenova administracija može da "sastavi timove, podeli uloge i bude spremna da radi".\nTramp tvrdi da ima napretka u borbi protiv pandemije, zaraženi i Pensovi saradnici\nTramp kritički o Faučiju


FK Sloboda kažnjena zbog točenja alkohola na stadionu - Klix.ba\nFK Sloboda kažnjena zbog točenja alkohola na stadionu\n28.10.2014. u 19:02\nDisciplinska komisija Nogometnog saveza Bosne i Hercegovine danas je održala sjednicu u Sarajevu na kojoj je doneseno nekoliko odluka, a vezano za disciplinska pitanja iz svoje nadležnosti.\nDonesene su odluke o novčanim kaznama za klubove BH Telecom Premijer lige zbog propusta u organizaciji utakmica, upotrebe pirotehničkih sredstava na utakmicama, a tuzlanska Sloboda je kažnjena zbog točenja alkohola na stadionu.\nU utakmicama 11. kola kažnjeni su Zrinjski i Željezničar sa po 1.000 KM zbog propusta u organizaciji domaćih utakmica, kao i upotrebe pirotehničkih sredstava.\nI Plavi sa Grbavice su dobili istu kaznenu mjeru za utakmicu protiv Veleža koja je igrana u Dolini ćupova.\nSloboda je dobila novčanu kaznu u iznosu od 2.000 KM zbog propusta u organizaciji utakmice i nepoštivanje propisa (Pravilnik o bezbijednosti NS/FS BiH), a koiji se odnosi na točenje alkohola na stadionu. Sloboda je igrala utakmicu protiv Zvijezde iz Gradačca.\nU utakmici 12. kola između Borca i ekipe mostarskog Veleža, Borac je zaradio kaznu od 1.000 KM zbog propusta u organizaciji utakmice i upotrebe pirotehničkih sredstava na stadionu, a ista kazna je izrečena i Bordo ekipi sa Koševa koja je igrala protiv ekipe Radnika.\nU osmini finala Kupa BiH, na revanš utakmici između Željezničara i Širokog Brijega, također su zabilježeni propusti u organizaciji utakmice i upotreba pirotehničkih sredstava, a kazna je za Plave 1.000 KM.\nZbog neodgovornog ponašanje navijača i upotrebe pirotehničkih sredstava na utakmici između Travnika i Sarajeva, ekipi sa Koševa je izrečena kazna od 2.500 KM.\nNogometni savez BiH FK Sloboda\n23.09.2017. u 21:03\nAdžem i Zeba: Spremni smo i raspoloženi, u Tuzlu idemo po pobjedu\n22.09.2017. u 12:21\nBerlin ili Hamburg njemački kandidati za OI 2024. godine


REAKCIJA - www.atk-ks.org\nPoreska administracija Kosova je smatrala razumnim da reaguje na priču koju je 17. marta 2019. godine na Klan Kosova emitovao novinar Merita Neziri. U priči se kaže da je Poreska uprava Kosova otvorila tender za novi sistem fiskalizacije biznisa, i tom prilikom je PAK uočio potrebu da pojasni poreskim obveznicima da nije otvoren tender za koji televizija Klan Kosova- novinarka tvrdi.\nObaveštavamo medije i poreske obveznike da je projekt o kojem je reč planiran od 2017. godine, ali za isti do sada nije otvoren niti jedan tender, već su objavljeni planirani projekti za 2019. godinu, pošto na osnovu zakona i pravila Javne nabavke treba da budu pripremljena obaveštenja za objavljivanje na platformi e-nabavke – https://e-prokurimi.rks-gov.net/, jer konkretniprojekat prevazilazi vrednosti od 500.000,00 evra.\nPAK uvek pre pokretanja projekata vezanih za poreske obveznike, inicijalno poziva predstavnike poslovne zajednice da razgovaraju kako bi se poreski obveznici upoznali sa dešavanjima, ali i da prime njihove sugestije.\nMi tražimo od medija u ovom slučaju od Klan Kosova da budu tačni u prenošenju izjava zvaničnika PAK-a, jer je način na koji je prilog emitovan sinoć, predstavljao izobličenje zvaničnih informacija.\nNjomza Alaj 18 Mart, 2019